Tanjug 21. oktobra 2020. 15:01\nBEOGRAD – Sedam filmova biće prikazano na devetom izdanju festivala “Gete FEST”, koji će se održati onlajn od 29. oktobra do 4. novembra pod sloganom „Novo vreme, novi svet”, saopštili su iz Gete instituta.\nFestival će, u četvrtak, 29. oktobra, otvoriti ostvarenje „Berlin Aleksanderplac”, nemačkog reditelja avganistanskog porekla Burhana Kurbanija.\nNova adaptacija značajnog romana nemačke moderne iz 1929. godine, „Berlin Aleksanderplac” Alfreda Deblina otvara mnoga važna pitanja na temu migracija, rasizma i modernog ropstva.\nDrugog festivalskog dana, u petak 30. oktobra, na programu je provokativan film „The Trouble with Being Born” Sandre Folner, o egzistencijalnoj krizi androida Eli, dobitnik specijalne nagrade žirija “Encounters” na Berlinskom festivalu i još četiri nagrade na festivalu “Diagonale”, za najbolji film, scenario, montažu i glumu.\nU subotu, 31. oktobra, biće prikazano ostvarenje „Čas nemačkog”, adaptacija istoimenog romana nemačkog pisca Zigfrida Lenca u režiji Kristijana Švohova i po scenariju njegove majke Hajde, kao univerzalna parabola o tome šta fašizam može da učini pojedincu, porodici i zajedništvu.\nZa prvi dan novembra rezervisano je prikazivanje filma „Audicija” rediteljke Ine Vajse sa Ninom Hos u glavnoj ulozi.\nU ponedeljak, 2. novembra na programu je filmsko delo „Usmeni dogovor” Ilkera Čataka, sa temom migracija, koji je osvojio Bronzanog medveda za najbolji nemački film.\nU utorak, 3. novembra na repertoru je naslov„Auerhaus“ Nele Leane Folmar, smešten na jug SR Nemačke ranih 80-ih, film atmosfere zasnovan na dirljivom, komičnom i melanholičnom istoimenom romanu Bova Bjerga.\nRediteljka postavlja pitanje da li je moguće na pitak način predstaviti film o depresiji i osećaju bezizlaznosti, tipično za period puberteta.\nZavršetak festivala je u sredu 4. novembra kada je na programu već poznati film „Časovi persijskog“ Vadima Perelmana, kanadsko-američkog reditelja ukrajinskog porekla u rusko-nemačko-beloruskoj koprodukciji, premijerno prikazanog na Berlinalu.\nU Srbiji ovaj film o izmišljenom farsi jeziku prikazan je na Festivalu evropskog filma Palić i Dunav festu.\nInspirisan istinitim događajima, film preispituje teme sećanja, pamćenja, identiteta, povezanosti jezika i moći prilagođavanja.\nManifestacija Gete FEST održava se od 2012. godine i predstavlja presek savremene nemačke kinematografije iz aktuelne godine, a program je tradicionalno okrenut najboljim ostvarenjima sa čuvenog „Berlinala“, jednog od najznačajnijih svetskih festivala autorskog filma.


Šahovski savez Pomoravskog okruga – Uroš Cvetanović po treći put pobednik prvenstva ŠK Kablovi Jagodina\nUroš Cvetanović po treći put pobednik prvenstva ŠK Kablovi Jagodina\nNebojša Radosavljević 17 marta, 2017 0\nCM Uroš Cvetanović iz Ćuprije, pobednik je 10. jubilarnog amaterskog prvenstva ŠK Kablovi Jagodina,održanog od 10. do 16. marta 2017. godine u prostorijama jagodinskog šah kluba. Ovim je Cvetanović opravdao ulogu favorita jer je bio prvi nosioc na startnoj listi turnira od ukupno 24 takmičara. Osvojio je 7 poena iz 9 odigranih partija,ostvarivši šest pobeda,dva remija i samo jedan poraz od MK Miroslava Miljkovića,prvotimca „Temnića“ iz Varvarina. CM Cvetanović,od ove sezone ponovo član prvoligaša OŠK Paraćin, odbranio je titulu šampiona sa prošlogodišnjeg prvenstva,pa uz pobedu iz 2014. godine na istom turniru zaslužio laskavu titulu trostukog prvaka ovog tradicionalnog prvenstva. Na drugom mestu se našao MK Vladimir Stefanović, član ekipe domaćina ŠK Kablovi i trener u klubu, sa istim brojem poena 7 iz 9, ali sa nešto slabijim dodatnim kriterijumima pri deobi plasmana. Treće mesto zauzeo je novi majstorski kandidat Tomislav Glišić,član ŠK Poštar iz Jagodine sa 6,5 iz 9, čime je potvrdio da se šah može dobro igrati i u zrelim godinama. Konačnu tabelu,rezultate i kompletnu statistiku možete videti na linku: REZULTATI\nCeremoniju svečanog zatvaranja vodio je domaćin i organizator prvenstva FM Slobodan Radosavljević-Coba, a nagrade je uručivao MK Zoran Ivanović član upave ŠK Kablovi, dok je glavni sudija prvenstva FM Đorđe Popović čitao tabelu sa konačnim plasmanima. Domaćin je bio izdašan sa nagradama, pa je tako nagrađeno čak 16 učesnika turnira,odnosno čitave dve trećine od ukupnog broja takmičara. Nagrađeno je svih petoro kadeta, kao i najuspešnji veteran i član ekipe domaćina ŠK Kablovi. Kompletan snimak dodele nagrada možete videti u narednom prilogu:\nTurnir se rejtingovao za FIDE listu,kategorija standardni šah. Najviše rejting poena je zaradio trećeplasirani Tomislav Glišić, čak +65, pa će 1. aprila imati okruglo 1900 elo. Takođe je osvojio i tutulu MK. Čestitamo!\nNajveći gubitak rejting poena ima MK Dragoslav Petković, u minusu je 55 poena. Celokupnu rejting statistiku možete videti u PDF dokumentu klikom na: REJTING\nSudijski tandem je odlično odradio svoj posao, posebno glavni sudija NA Đorđe Popović koji je bio zadužen za kompjutersko parovanje, fotografisanje i unos partija u pgn formatu,što se može videti na linku: PARTIJE i FOTO, dok je sudija u polju NA Dragan Dinić svojim autoritetom uspeo da smiri sve strasti među publikom koja radoznalo posmatrala svako kolo.\nJoš jednu foto galeriju možete videti na linku: FOTO svečano zatvaranje\nI na kraju,kako reče domaćin turnira Coba Radosavljević, vidimo se u maju na brzopoteznom turniru na istom mestu!


Vulin: Ako EU nije u stanju da poštuje svoja pravila, šta će nam onda? | Vestinet.rs\nPočetna POGLEDI\tVulin: Ako EU nije u stanju da poštuje svoja pravila, šta će nam onda?\n„Potpuno je očekivano da teroristi zabranjuju moje kretanje, ali nije očekivano da Evropska unija i Ujedinjene nacije ćute o tome“, kaže nam ministar.\nAko EU nije u stanju da poštuje svoja pravila, ističe Vulin, šta će nam onda?\n„Šta će nam EU ako nije u stanju da sprovede slobodu kretanja. Kako će onda da sprovedi bilo koju drugu slobodu? Dosta smo se dokazivali EU, vreme je da se EU dokaže nama“, zaključio je Vulin za Sputnjik.\nNa „crnoj listi“ nepoželjnih, uz Vulina, nalaze se i premijerka Ana Brnabić, ministar policije Nebojša Stefanović, ministar trgovine Rasim Ljajić i ministarka građevine Zorana Mihajlović.\nNepoželjni su i predstavnici Skupštine Srbije, predsednica Maja Gojković i potpredsednici Veroljub Arsić, Vladimir Marinković, Đorđe Milićević, Vjerica Radeta i Gordana Čomić.\nNa spisku je i 14 sudija Ustavnog suda sa predsednicom Vesnom Ilić Prelić, četiri sudije Vrhovnog kasacionog suda i njihov predsednik Dragomir Milojević, kao i više državnih sekretara, pomoćnika ministara…\nAlbanciAleksandar Vulincrna listaKosovoSRBIJAzabrana


Vladimir Gajić: Zelenovićev predlog o Kosovu neozbiljan - Glas Šumadije\nNaslovna > Politika > Vladimir Gajić: Zelenovićev predlog o Kosovu neozbiljan\nVladimir Gajić: Zelenovićev predlog o Kosovu neozbiljan\n13/10/2020 13/10/2020 431Ostavi komentar na Vladimir Gajić: Zelenovićev predlog o Kosovu neozbiljan\nPredsednik Pravnog saveta Narodne stranke, advokat Vladimir Gajić, odbacio je kao „neozbiljan“ predlog predsednika Zajedno za Srbiju Nebojše Zelenovića da se pitanje Kosova i Metohije reši brzo, jer brzo rešenje tog problema nije moguće.\nNemoguće je brzo rešiti kosovsko pitanje jer, između ostalog, postoje i nepremostive pravne prepreke – Ustav Srbije i Rezolucija 1244 Saveta bezbednosti UN, rekao je Gajić u Kragujevcu na tribini „Da li je bolje zaslužilo nas“.\nPokazalo se da nije imao ni teoretske šanse da dobije izbore, jer je vlast bila spremna da učini sve da ga u tome onemogući, rekao je Gajić.\nGajić je naveo da ne bi trebalo ispustiti iz vida da postoje „opozicione stranke koje su plaćene da podrivaju opoziciju, a da je slična situacija sa nekim nevladinim organizacijama koje nanose štetu opoziciji“.\nU tome se posebno ističe Milan Antonijević, koji nas je uveo u besmisleni dijalog sa režimom koji je služio isključivo tome da se sruši bojkot izbora, rekao je Gajić, i dodao da Narodna stranka na takve dijaloge više neće pristajati.\nTagovi: Kragujevac Narodna stranka trbina Da li je bolje zaslužilo nas Vladimir Gajić\nUtvrđen rebalans budžeta


Polovni Ingersoll Rand ostale komponente oglasi za prodaju - Mascus Srbija\nNalazite se ovde: Mascus Srbija > Transportna vozila > Ostale komponente > Ingersoll Rand\nPolovna Ingersoll Rand ostale komponente na prodaju\nOvo su rezultati pretrage polovnih Ingersoll Rand ostale komponente mašina koje su za prodaju. Ingersoll Rand ostale komponente oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Ingersoll Rand ostale komponente u Brend sekciji.\nOvde je kompletna lista polovnih Ingersoll Rand ostale komponente za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Ingersoll Rand ostale komponente koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Ingersoll Rand ostale komponente koje Vas interesuju.


Petković: "Čukarički motivisan za iznenađenje" - Sportske.net\nPetković: "Čukarički motivisan za iznenađenje"\nDefanzivac Crvene zvezde Marko Petković ne sumnja da će "Brđani" imati ogroman motiv protiv šampiona Srbije, ali veruje u novi uspeh svog tima.\nNije bilo dileme - Prvotimac Čuke najbolji igrač 26. kolaVažna informacija za sve Zvezdaše - Prvo crno, pa crveno-beliRaosavljević podsetio na Partizanov preokret protiv NapretkaVujaklija spreman za ČukaričkiPromenjen termin utakmice Čukarički - Zvezda, ''Delije'' će biti zadovoljne!\nFudbaleri Crvene zvezde nastavljaju put ka odbrani trofeja u domaćem prvenstvu gostovanjem ekipi Čukaričkog u okviru 27. kola Superlige.\nDuel na Banovom Brdu biće poslednja velika provera za ekipu Miodraga Božovića pred početak plej-ofa, a desni bek Marko Petković ne sumnja da će igrači Čukaričkog imati dadatni motiv u nedeljnom susretu.\n"Čukarički je dobra ekipa koja se nalazi na sredini tabele, nemaju poraz u prolećnom delu prvenstva, bore se za plej-of što je jasan pokazatelj da će biti silno motivisani da naprave iznenađenje protiv nas. Ipak, gledamo samo sebe i fokusirani smo na svoju igru" kazao je Petković.\nCrvena zvezda je na poslednja dva meča u domaćem šampionatu osvojila svih šest bodova uz šest postignutih golova.\n"Pokazali smo do sada da smo u odličnoj formi, postižemo dosta golova i siguran sam da ćemo svim navijačima i ove nedelje prikazati lep fudbal" dodao je desni bek crveno-belih.\nDobre igre u poslednje vreme prikazuje i Marko Petković koji ne krije da odlično funkcioniše u tandemu sa Srđanom Plavšićem.\n"Odlično se razumem sa Plavšićem po desnoj strani i mislim da se to vidi na terenu. Primarno mi je da sačuvam našu mrežu, fokusiran sam na odbranu, ali koristim svaku priliku da se priključim napadu i pomognem ekipi koliko god mogu. Nadam se da ću nastaviti sa dobrim igrama" istakao je Petković.\nDerbi susret 27. kola Superlige Srbije zakazan je za nedelju, 19. mart, od 15 časova.


Ruski general: Amerika upozorila Poljsku - 29.05.2022, Sputnik Srbija\nRuski general: Amerika upozorila Poljsku\nSjedinjene Američke Države, strahujući od direktne konfrontacije Severnoatlantske alijanse i Rusije, zabranile su Poljskoj da svoje vojnike šalje u Ukrajinu... 29.05.2022, Sputnik Srbija\nŠpak je u intervjuu za „RT“ prokomentarisao vežbe na zapadu Belorusije i odgovorio na pitanje jesu li ti manevri priprema za poljsku invaziju.General-pukovnik je takođe dodao da će se u slučaju početka trećeg svetskog rata, čovečanstvo suočiti sa globalnim nuklearnim sukobom, u kom „neće biti pobednika“.Ranije je čečenski lider Ramzan Kadirov izjavio da je Poljska nastala zahvaljujući SSSR i opstala zahvaljujući Rusiji. On je upozorio da će Poljska nestati isto tako brzo kako je i nastala, ukoliko ne prestane da truje.Krajem aprila ministar odbrane Rusije Sergej Lavrov naveo je da je Poljska jedina članica NATO-a koja želi direktan vojni sukob sa Rusijom. Takođe, šef Spoljne obaveštajne službe Sergej Nariškin ocenio je da SAD i Poljska razrađuju planove uspostavljanja vojno-političke kontrole Varšave nad „istorijskim posedima“ u Ukrajini.Specijalna vojna operacija u UkrajiniPredsednik Rusije Vladimir Putin je 24. februara objavio o početku vojne operacije demilitarizacije Ukrajine. On je u obraćanju sugrađanima rekao da okolnosti „zahtevaju odlučnu i hitnu akciju“, pošto su se republike Donbasa obratile Moskvi za pomoć. Putin je istakao da je cilj operacije „zaštita ljudi koji su već osam godina izloženi maltretiranju i genocidu od strane kijevskog režima“. Za to je, prema njegovim rečima, planirano da se izvrši „demilitarizacija i denacifikacija Ukrajine“ i da se privedu pravdi svi ratni zločinci odgovorni za „krvave zločine nad civilima“ u Donbasu.Ministarstvo odbrane Rusije redovno naglašava da ruska vojska ne nanosi nikakve udare po gradovima Ukrajine: vojna infrastruktura se onesposobljava visokopreciznim sredstvima.\nrusija, kriza u ukrajini, poljska, nato, sukob, belorusija, treći svetski rat, sad\n© AFP 2022 / JANEK SKARZYNSKIVojna vežba „Branilac Evrope 2020“\nSjedinjene Američke Države, strahujući od direktne konfrontacije Severnoatlantske alijanse i Rusije, zabranile su Poljskoj da svoje vojnike šalje u Ukrajinu, izjavio je bivši komandant Vazduhoplovno-desantnih trupa Rusije general-pukovnik Georgij Špak.\nŠpak je u intervjuu za „RT“ prokomentarisao vežbe na zapadu Belorusije i odgovorio na pitanje jesu li ti manevri priprema za poljsku invaziju.\n„Poljaci pod nacionalnom zastavom neće krenuti ni na Belorusiju, ni na Ukrajinu. U Donbas, Lavovsku ili Ternopoljsku oblast mogu da pošalju plaćenike, dobrovoljce, volontere – kako god ih zvali, ali nikako poljske vojnike. Poljska ulazi u NATO, a jedan pucanj od strane NATO-a u pravcu Rusije označio bi početak trećeg svetskog rata. To shvataju svi i, mislim da je Varšava dobila od Vašingtona veoma jasne instrukcije: ne inicirati ništa. Amerika ne želi da strada zbog Ukrajine ili Poljske“, istakao je bivši komandant Špak.\nGeneral-pukovnik je takođe dodao da će se u slučaju početka trećeg svetskog rata, čovečanstvo suočiti sa globalnim nuklearnim sukobom, u kom „neće biti pobednika“.\n„Što se tiče vežbi u Belorusiji, to su standardne vojne mere kao odgovor na manevre NATO trupa sa druge strane granice. Zapadni vojni blok sada izvodi cele serije, jednu za drugom. Aleksandar Lukašenko pokazuje da je i on spreman da reaguje u svakom trenutku“, dodao je on.\nRanije je čečenski lider Ramzan Kadirov izjavio da je Poljska nastala zahvaljujući SSSR i opstala zahvaljujući Rusiji. On je upozorio da će Poljska nestati isto tako brzo kako je i nastala, ukoliko ne prestane da truje.\nKrajem aprila ministar odbrane Rusije Sergej Lavrov naveo je da je Poljska jedina članica NATO-a koja želi direktan vojni sukob sa Rusijom. Takođe, šef Spoljne obaveštajne službe Sergej Nariškin ocenio je da SAD i Poljska razrađuju planove uspostavljanja vojno-političke kontrole Varšave nad „istorijskim posedima“ u Ukrajini.\n24 Maj, 20:45


Ministar poželeo dobrodošlicu mladim ekonomistkinjama u Ministarstvo finansija\nMinistar finansija u Vladi Republike Srbije Siniša Mali danas je primio šest diplomiranih ekonomistkinja, doskorašnjih studentkinja Ekonomskog fakulteta u Beogradu koje su dobile posao u Ministarstvu finansija, a uz čestitke za 8. mart, poželeo im je da pokažu stečeno znanje i da ostvare najbolje rezultate u radu.\nMinistar Mali je naglasio da je davanje prilike za zaposlenje uspešnim studentima sa Ekonomskog fakulteta u Beogradu primer davanja šanse mladima.\n„Naša želja je bila da, zajedno sa Ekonomskim fakultetom, najboljim studentima koji su izrazili želju da rade u Ministarstvu finansija, to i omogućimo. U ovom trenutku, šest doskorašnjih studentkinja počinje s radom i one su dobile posao na određeno vreme. Ukoliko se dobro pokažu, daćemo im šansu da dobiju i ugovore na neodređeno vreme i to u sektoru budžeta, fiskalnih rizika i makroekonomskih projekcija“, rekao je on.\nMinistar Mali, koji je i inicijator ove akcije, istakao je da je oduševljen energijom, kao i željom za novim saznanjima devojaka koje su dobile zaposlenje.\n„Potpuno sam impresioniran ovim mladim damama i želim im puno sreće i uspeha. Neka ovo bude primer svakome da zna da svoje snove može da ostvari ovde, u našoj zemlji. Mi smo kao Vlada otvoreni prema novim mladim kadrovima. Moja želja je bila da svoje snove ostvare ovde u Srbiji, a ne u Australiji, Kanadi, Americi. Ovo je konkretan primer kako zajedno možemo da promenimo neke stvari u našoj zemlji“, naveo je on.\nOn je podsetio i na projekat „Moja prva plata“, preko kojeg je oko 5.000 preduzeća zaposlilo više od 8.500 mladih ljudi.\n„Sa tim programom ćemo nastaviti i ove godine. Ono što je za mene važno, kao ministra finansija, to je da ćemo već u martu ili aprilu imati novi konkurs sa Ekonomskim fakultetom za još četiri radna mesta za najbolje studenate tog fakulteta“, rekao je Mali.\nOn je dodao i da Ministarstvo finansija priprema i treći paket pomoći privredi i građanima Srbije, te da će mlade dame koje su počele s radom, imati priliku da u tome učestvuju.\n„Čestitam 8. mart svim damama u našoj zemlji, svim ženama koje rade u Ministarstvu finansija i u Vladi Republike Srbije. Želim puno uspeha i lepih trenutaka i za vas šest. Hvala, pre svega na poverenju koje ste nam ukazali, da vaše prve korake u radu, prvo radno iskustvo, upravo ostvarite u Ministarstvu finansija Vlade Republike Srbije“, zaključio je Mali.\nJedna od primljenih je Jelena Popov, koja se srdačno zahvalila na prilici koja joj je ukazana, i napomenula da je trenutno na master studijama, te da sledeće godine planira da upiše doktorske studije.\n„Velika mi je čast što sam dobila priliku da radim u najvažnijem ministarstvu u Republici Srbiji i da budem deo ovako velike organizacije. Hvala na prilici, jer ovde mogu dosta da naučim, ali i da pokažem koliko kvalitetne kadrove daje Ekonomski fakultet u Beogradu. Radiću u Sektoru za praćenje fiskalnih rizika, što se nadam da će biti moja doktorska disertacija naredne godine“, rekla je ona.\nTags: dobrodošlica, ministarstvo finansija, mlade ekonomistkinje, Siniša Mali\nGojković na konferenciji „Kultura je ženskog roda“


03.10.2019 u 21:01\nVAŠINGTON - Američki potpredsednik Majk Pens pozvao je na okončanje „beskrajnih istraga” o predsedničkom mandatu američkog predsednika Donalda Trampa, prenosi Tanjug. „Te beskrajne istrage treba da se okončaju u Vašingtonu i predsednica Predstavničkog doma SAD Nensi Pelosi i demokrate trebalo bi da se fokusiraju na pitanja bezbednosti, prosperiteta, infrastrukture, USMCA (sporazum između SAD, Meksika i Kanade) i snižavanja cena lekova”, rekao je Pens novinarima, preneo je Rojters.\n03.10.2019 u 18:03\nPredsednik SAD Donald Tramp, protiv koga je u američkom Kongresu pokrenut postupak za opoziv zbog traženja od svog ukrajinskog kolege da sprovede istragu oko njegovog političkog rivala Džoa Bajdena rekao je da je spreman da uputi sličan zahtev kineskom predsedniku. „Kina treba da počne istragu oko Bajdenovih”, rekao je Tramp novinarima ispred Bele kuće, prenosi AP. Tramp je rekao da nije direktno tražio od kineskog predsednika Si Đinpinga da istraži delovanje Bajdena i njegovog sina Hantera ali je rekao da je to svakako nešto o čemu može da počne da se razmišlja. U Predstavničkom domu američkog Kongresa u toku je istraga koja može da dovede do opoziva Trampa posle procurele informacije da je vršio pritisak na svog ukrajinskog kolegu Volodimira Zelenskog da istraži sina bivšeg


18.06.2020 u 15:12\nBelgijska policija napala članicu EU parlamenta, nisu verovali da je poslanica\nČlanicu Evropskog parlamenta, pripadnicu nemačke partije „Zeleni”, Pijeret Hercberger-Fofana, u centru Brisela napali su belgijski policajci, prenosi dnevni list „La Republika”, ali je vest udarna u svim evropskim medijima i širi se viralno društvenim mrežama O svom traumatičnom događaju evroparlamentarka je govorila juče na otvaranju plenarne sednice EU Parlamenta. Pijeret Hercberger-Fofana je poreklom iz Malija, juče je u centru Brisela videla devetoricu belgijskih policajaca koji su, kako je navela, maltretirali dvojicu mladića afričkog porekla. Pokušala je da događaj uslika svojim mobilnim telefonom, posle čega su je policajci napali, priterali uza zid, oteli joj tašnu i telefon, pretresli je i kako kaže „ponašali se prema njoj na ponižavajući način”. Policajci joj\n10.06.2020 u 20:00\nPobuna u Bundestagu zbog „Severnog toka 2”\nNelagodni diplomatski odnosi između Amerike i Nemačke ponovo su zaoštreni ove sedmice novim raskolom između članova Kongresa i Bundestaga oko sudbine rusko-zapadnoevropskog gasovoda „Severni tok 2”. „Želja Vašingtona da uvede nove sankcije ’Severnom toku 2’ nije ništa drugo nego ekonomski imperijalizam. Američka ekonomija i američka finansijska industrija do guše su upletene u proizvodnju nafte i gasa iz uljnih škriljaca. Njihov argument da je Evropa (energetski) isuviše zavisna od Rusije i time podložna ucenama, besmislen je. U Evropi ima dovoljno terminala za tečni gas koji se u slučaju nestašica mogu puniti iz izvora širom sveta. Američke sankcije ne samo što su nelegalne, već i ugrožavaju energetsku bezbednost celog evropskog kontinenta”, ocenio je u ponedeljak Hajko Hesenkemper,\n28.04.2020 u 18:18\nBrnabićeva: Uspeli smo da zaštitimo živote i zdravstveni sistem\nNaš cilj je bio da zaštitimo zdravstveni sistem i zdravstvene radnike da bi oni mogli da zaštite nas, najstarije sugrađane i hronične bolesnike, jer su oni najugroženija kategorija, bez obzira na političke posledice, i u tome smo uspeli, rekla je premijerka Ana Brnabić, obraćajući se poslanicima u Skupštini Srbije na sednici na kojoj se raspravlja o odluci da se uvede vanredno stanje i merama koje su preduzete povodom pandemije virusa korona. Prva sednica od uvođenja vanrednog stanja održavala se uz primenu bezbednosnih mera, pa su poslanici na ulazu prošli merenje temperature, morali su da skinu svoje rukavice da bi im dezinfikovali ruke, pa da dobiju druge, a u sali su sedeli s maskama, ograđeni pleksiglasom.\n15.04.2020 u 11:17\nFajon pozvala vlasti država Zapadnog Balkana da omoguće rad parlamenata\nBRISEL – Predsedavajuća Delegacije Evropskog parlamenta za Srbiju Tanja Fajon pozvala je danas vlasti država Zapadnog Balkana da omoguće rad parlamenata tokom pandemije kovid-19. „Pozivam vlasti država Zapadnog Balkana da osiguraju ustavnu ulogu parlamenata u nadgledanju mera preduzetih za borbu protiv kovida-19. Suspendovanje demokratije nije opcija u ovim teškim vremenima”, napisala je Fajon na svom Tviter nalogu, preneo je Tanjug. Ona je u svojoj objavi označila izvestioca EP za Srbiju Vladimira Bilčika, kao i Evropski parlament.\n08.04.2020 u 08:12\nSlovenački poslanici će raditi preko interneta\nLjUBLjANA – Parlament Slovenije usvojio je zakon koji će mu omogućiti da zaseda preko interneta, ukoliko to postane neophodno zbog pandemije koronavirusa, saopštio je predsedavajući parlamenta Igor Zorčič. Parlament je, takođe, usvojio zakon koji će omogućiti bržu primenu zakona tokom pandemije, preneo je Tanjug. „Sada smo usred epidemije i još nije jasno kada će se ona okončati... Zato je važno osigurati da parlament može da na vreme raspravlja o svim neophodnim uredbama koje su osmišljene za borbu protiv posledica koronavirusa”, rekao je Zorčič poslanicima uoči glasanja. Proteklih nedelja većina poslanika je nosila zaštitne maske tokom sednica parlamenta. U Sloveniji je potvrđeno 1.055 slučajeva koronavirusa, a 36 osoba je umrlo.\n28.02.2020 u 14:59\nGlasanje o Janši za mandatara očekuje se u utorak\nNarodna skupština Slovenije najverovatnije će glasati o imenovanju Janeza Janše, šefa Slovenačke demokratske stranke (SDS), za mandatara za sastav nove vlade sledećeg utorka. Plenarno zasedanje skupštine počeće u ponedeljak pitanjima članovima odlazeće vlade, a očekuje se da će poslanici glasanje o Janši staviti na dnevni red u utorak, prenela je STA. Janši je potrebno, kako navodi Tanjug, najmanje 46 glasova u Narodnoj skupštini u kojoj ima 90 mesta, a očekuje se da će mu biti potvrđen mandat neznatnom većinom glasova. Janšina SDS, Stranka modernog centra (SMC), Nova Slovenija (NSi) i Penzionerska partija (DeSUS) sa kojom je naveća parlamentarna stranka potpisala koalicioni sporazum ove nedelje imaju zajedno 48 poslanika. Jani Mederndorfer iz SMC je jedini poslanik iz četiri\n11.01.2020 u 10:45\nNa predstojećim parlamentarnim i lokalnim izborima, koji će najverovatnije biti održani 26. aprila ili 3. maja, za osvajanje skupštinskih mandata biće potrebno samo tri odsto glasova izašlih birača. Kako „Politika” ekskluzivno saznaje u vrhu vlasti, na vanrednoj sednici Narodne skupštine početkom februara biće izmenjeni Zakon o izboru narodnih poslanika i Zakon o lokalnim izborima, čijim se odredbama propisuje da u raspodeli mandata učestvuju samo izborne liste koje su dobile najmanje pet procenata osvojenih glasova. Spuštanjem cenzusa sa pet na tri odsto, za šta vladajuća koalicija ima većinu, biće olakšan ulazak u skupštinske klupe manjim političkim partijama i koalicijama. Brojkama izraženo, ako na parlamentarne izbore izađe tri miliona građana, umesto minimalnih 150.000 glasova po\n26.12.2019 u 17:09\nKonjufca izabran za predsednika kosovskog parlamenta\nPRIŠTINA – Predstavnik Pokreta Samoopredeljenje, Glauk Konjufca, novi je predsednik kosovskog parlamenta. Konjufca je izabran na predlog lidera Samoopredeljenja, Aljbina Kurtija, na konstituvnoj sednici. Za potpredsednike su izabrani Arberie Nagavci, Kujtim Šalja i Memlji Krasnići, javlja Tanjug. Za Konjufcu su glasali i poslanici Demokratskog saveza Kosova.\n26.11.2019 u 11:31\nAustrijska poslanica ima 22 funkcije\nBEČ – U proseku svaki poslanik u austrijskom parlamentu ima pet dodatnih poslova ili funkcija koje je morao prijaviti, proizilazi iz spiska transparentnosti parlamenta. Tri četvrtine dodatnih poslova su funkcije u stranci, organizacijama, udruženjima bliskim strankama, za koje ne dobijaju primanja. Visinu svojih dodatnih primanja, inače, tek je nešto više od polovine poslanika prijavilo, preneo je Tanjug. Poslanici u austrijskom parlamentu dobijaju mesečnu platu u visini od 8.931 evro bruto, a ko ima dodatne poslove, mora ih prijaviti. Takođe je obaveza prijaviti i dodatne funkcije za koje ne primaju novac. Visina dodatnih primanja se ne iznosi u javnost pojedinačno, ali se jednom godišnje saopštava ukupna svota. Među onima koji su već prijavili dodatna primanja čak šest


Crnogorski policajac je evropski šampion u boksu, kolege ponosne – Volim Podgoricu\nHome / LJUDI / Heroji zajednice / Crnogorski policajac je evropski šampion u boksu, kolege ponosne\nDirektor Uprave policije Veselin Veljović danas je primio Predraga Radoševića, pripadnika Posebne jedinice policije, koji je u Njemačkoj osvojio titulu profesionalnog prvaka Evrope u boksu u WBO verziji.\nTitulom evropskog šampiona u boksu Radošević je nastavio niz sportskih profesionalnih uspjeha koji postižu službenici Uprave policije.\nDirektor Veljović je, kako je saopšteno iz Uprave policije, čestitao Radoševiću na osvojenoj tituli prvaka Evrope u boksu i kazao da uspjeh koji je postigao zaslužuje poštovanje, te da su on lično i kolege u Upravi policije ponosni na njegove sportske rezultate.\n“Direktor je kazao da Radošević i svi policijski službenici koji se bave sportom imaju podršku menadžmenta Uprave policije da nastave sa praktikovanjem i usavršavanjem sportskih vještina, te da smatra da njihov primjer treba da bude podstrek mlađim kolegama da njeguju sportski duh i viteštvo u takmičenjima.\nKolega Radošević je zahvalio direktoru Veljoviću na podršci koju je od njega imao od početka profesionalne bokserske karijere i kazao da mu je bila čast što je na meču na najbolji način, osvajajući titulu Evrope, prezentovao PJP, Upravu policije i Crnu Goru”, kaže se u saopštenju UP.\nKomandant Posebne jedinice Veselin Magovčević je kazao da je Radošević posvećeni pripadnik Jedinice koji na najbolji mogući način svoje vještine prenosi mlađim kolegama i ujedno profesionalno i odgovorno obavlja sve povjerene poslove i zadatke u PJP.\nPolicijski službenik Posebne jedinice policije Predrag Radošević titulu prvaka Evrope osvojio je prije nedjelju dana u njemačkom gradu Hamelnu, u WBO verziji, jednoj od najjačih verzija u boksu, pobjedom nad njemcem Ronijem Gabelom.\nOčekuje se da će izlaskom rang liste WBO Radošević biti svrstan među najboljih 15 svjetskih profesionalnih boksera.\nPredrag Radošević, koji je u policiji zaposlen od 2005. godine, je do sada ostvario izuzetne rezultate u boksu, a prvak Evrope bio je i 2014. godine.


Dom omladine Zvornik: Manifestacija “Ja živim zdravo. Možeš i ti” (FOTO) - Zvornicki.ba\nDom omladine Zvornik: Manifestacija “Ja živim zdravo. Možeš i ti” (FOTO)\nOrganizator današnje manifestacije pod motom „Ja živim zdravo. Možeš i ti“ je grad Zvornik kao jedan od učesnika projekta „Smanjivanje faktora zdravstvenih rizika“, koje provodi Ministarstvo zdravlja i socijalne zaštite Republike Srpske. Manifestaciju je otvorio zamenik gradonačelnika Zvornika Bojan Ivanović i zamenik, zajedno sa predstavnikom Ministarstva zdravlja i socijalne zaštite RS Sinišom Janjetovićem.\nUz grad Zvornik ovaj projekat se sprovodi i u Doboju i još u dva grada u Federaciji BiH, uz podršku Svjetske banke banke u BiH i Švajcarska agencija za razvoj i saradnju u BiH. Realizacija projekta je počela u aprilu, a tokom ovih osam mjeseci realizacije projekta održano je niz radionica – predavanja sa ciljem upoznavanja učesnika u projektu i same lokane zajednice, sa četiri osnovna faktora zdravstvenih rizika, koji utiču na najveći broj nezaraznih bolesti a to su, konzumiranje duvana, alkohola, nezdrava ishrana i nedovoljna fizička aktivnost.\nU ovoj godini grad Zvornik je prepoznao važnost ovog projekta i integrisao promociju zdravstvenih stilova života u svoje redovne aktivnosti. Rezultati samog projekta, smanjenje faktora zdravstvstvenih rizika na području grada Zvornika na današnjoj manifestaciji predstavljeni su kroz panel na kojem su učestvovali predstavnici Lokalne akcione grupe za mobilizaciju zajedniice, zagovaračkih koalicija, JU Doma zdravlja Zvornik, dečijeg vrtića „ Naša radost“, šest osnovnih i dvije srednje škole, Savjeta roditelja škola i i sa Tehnološkog fakulteta Zvornik.\nGrad Zvornik i Lokalna akciona grupa za mobilizaciju zajednice usvojili su Akcioni plan za smanjenje zdravstvenih rizika , kao okvir za delovanje na nivou grada, zahvaljujući kojem je održano niz aktivnosti kojima je promovisan zdrav život.\nNa manifestaciji su dodjeljene zahvalnice pojedicima kao i pravnim licima za angažman u smanjivanju faktora zdravstvenog rizika i dodjeljene nagrade učenicima za njbolje literarne, likovne i grupne radove, na temu „Ja živim zdravo možeš i ti“. Na kraju manifestacije poslata je „štafeta zdravlja“ koja je sastavljena od sportskih rekvizita i jabuke kao simbol zdravlja, koju je preuzeo ka prvi direktor Osnovne škole Sveti Sava Radomir Petrović.\nPosted in LJEPOTA I ZDRAVLJE, NAJNOVIJE, SPORT, VIJESTI, ZVORNIK\nTagged dejan gajic, ljepota, Nikola drobnjak, Radomir Petrovic, sanja tanackovic, slavica mandic, sport, zdrav zivot, Zdravlje, Zvornik\nPrevZa 14 dana akcije “odnos vozač-pješak” kažnjeno 76 pješaka\nNextSamoubistvo u Loznici\nJanuary 22, 2020 by admin I\nPorodila se Seka Aleksić\nZvornik: Na proljeće realizacija najvećeg projekta u novijoj istoriji grada (VIDEO)


Filip Švarm: Ne verujem da će biti bilo kakvog rata, jer u ovim državama naprosto ne postoje volja, kapaciteti, naoružanje i snaga za to (na slici: avion tipa MiG-29)\nKada će stići lovci iz Rusije i da li njihova nabavka znači i trku u naoružanju, pitanje je kojim se poslednjih meseci bavi javnost u Srbiji. Nakon poslednje posete Moskvi, ministar odbrane Zoran Đorđević najavio je da se uskoro očekuju MiG-ovi 29 iz Ruske Federacije, a pojedini analitičari smatraju da će "poklon" doleteti u odabranom trenutku.\nVlade Radulović, izvršni direktor Atlantskog saveta Srbije, veruje da će ruski vazduhoplovi stići uoči predsedničkih izbora.\n"Naravno, to su informacije do kojih možemo da dođemo čitajući između redova izjave jedne i druge strane. Vrlo je evidentno da će oni upravo stići tako, prva polovina negde oko izbora, a druga tek na jesen. Mislim da je taj termin verovatan ne samo posle izjava domaćih političara, već i zbog popularnosti koju Rusija uživa u javnosti u Srbiji", stav je Radulovića.\nŠest polovnih lovaca MiG-29 u letnom stanju, koji su povučeni iz upotrebe u ruskom vazduhoplovstvu, trenutno se u Rusiji prilagođavaju za izvoz u Srbiju, skidaju se pojedini elementi, da bi stigli na remont u Vazduhoplovni zavod Moma Stanojlović u Batajnici.\nU "Momi", na batajničkom aerodromu gde je baza 204. vazduhoplovne brigade u čijem sastavu su i četiri MiG-a 29 kupljena od Rusije krajem osamdesetih godina prošlog veka, predviđena je modernizacija svih deset vazduhoplova tog tipa kojima će raspolagati Srbija.\nBorbene letelice u srpskoj vojsci mahom su ruske proizvodnje, kao i 80 odsto vojne tehnike, zbog čega je nabavka aviona iz Rusije sa tog aspekta vrlo logična.\nMeđutim, kao i u svim sličnim aranžmanima, politička odluka igra veliku ulogu, pogotovu zbog toga što je Srbija deklarisana kao vojno neutralna zemlja.\nFilip Švarm, novinar nedeljnika Vreme, kaže da je nabavaka ruskih aviona već maksimalno eksploatisana.\n"Videli smo preko televizije koliko je premijer Vučić (Aleksandar) bio sretan kada je u Moskvi seo u MiG 29. Ako se ti avioni pojave za vreme predizborne kampanje, a verovatno će vlast nastojati da tako bude, to će biti jedan od aduta koji će nastojati da što bolje iskoristi", ocenjuje Švarm.\nU kontekstu vojne neutralnosti, za Srbiju, koja je i članica NATO programa "Partnersto za mir", bitna je činjenica da održava vojne vežbe i sa Rusijom i sa zemljama Severnoatlantske Alijanse, u kojima učestvuju i snage SAD, a svojevremeno je od američke vlade dobila i jedan broj specijalnih terenskih vozila za potrebe srpskih oružanih snaga.\nPolitičari u vrhu države uglavnom to, uz potrebu obnavljanja zastarele tehnike, navode kao ključni argument u tvrdnjama da nema govora o vojnom okretanju Rusiji.\nVlade Radulović kaže da je utisak da Srbija pokušava da sedi na dve stolice, između Istoka i Zapada.\n"Međutim, zbog ovih nabavki aviona stiče se utisak da je Srbija više okrenuta ka Istoku. Jer ipak nije isto nabaviti 'hamer' ili MiG 29. Evidentno je da je Rusija zainteresovana da održava svoj ugled ovde i da pokuša da nas odvrati od puta ka Evropskoj uniji i evroatlantskim integracijama", navodi Radulović.\nVlade Radulović: Rusija je zainteresovana da održava ugled ovde (na slici: zastava Rusije i Srbije u Beogradu)\nUprkos proklamovanom prijateljstvu dve zemlje, koje vlada u javnom diskursu, "poklon" iz Moskve, kako je aranžman sa MiG-ovima 29 nazvao premijer Aleksandar Vučić, Srbiju će koštati 180 miliona evra, jer je to minimum potreban za dovođenje ovih šest sofisticiranih mašina u optimalno operativno stanje.\nPre pet godina, 2012. godine, vojno vazduhoplovstvo Srbije obeležilo je 100 godina postojanja u katastrofalnom stanju, sa eskadrilom zastarelih MiG-ova 21 čiji resursi su tada bili na izdisaju, sa manjkom goriva i skromnim godišnjim naletom pilota od samo 20 sati. Tada su vlasti počele da prave prve ozbiljnije kontakte za nabavku novih aparata, jer je Srbija hitno morala da pronađe rešenje za neophodni "air policing", odnosno zaštitu sopstvenog vazdušnog prostora.\nSa eskdarilom od 10 aparata MiG-29 taj problem sada bi trebalo da bude rešen, ali je u javnosti počelo da se govori o navodnoj regionalnoj trci u naoružanju, jer je prethodno Hrvatska dobila američke borbene helikoptere "kiowa", posle čega su obe zemlje najavile nabavku novih kontigenata naoružanja.\nRadulović smatra da se, ipak, ne može govoriti o zveckanju oružjem.\n"Treba biti realan i iskren... Sve zemlje bivše SFRJ imaju i koriste rusko naoružanje koje je iz doba Jugoslovenske narodne armije. Tom naoružanju sada ističu resursi i došlo je vreme za obnovu, modernizaciju i zamenu. Na to su prisiljeni Srbija, Hrvatska i svi drugi. Medijski tekstovi su jedno, a realnost je drugo, a realnost je da svako sarađuje sa onima sa kojima može", napominje Vlade Radulović.\nZveckanje oružjem za ubiranje političkih poena\nPriču o trci u naoružanju, uz panične izjave političara sa svih strana, svojski podgrevaju mediji, posebno dnevni tabloidi, bombastičnim naslovima, čak i pominjanjem rata.\nFilip Švarm smatra da je najmanje do medija, već da bi politički lideri morali da smire tenzije.\n"Mi na Balkanu sada imamo jedan sirotinjski hladni rat. Ne verujem da će biti bilo kakvog rata, jer u ovim državama naprosto ne postoje volja, kapaciteti, naoružanje i snaga za to. Ali, u svakom slučaju, ta vrsta zveckanja oružjem služi samo za ubiranje unutrašnjih političkih poena", ukazuje Švarm.\nNakon što je praktično realizovala nabavku aviona iz Rusije, Srbija se okrenula još jednoj istočnoj zemlji, pa je tako tokom januarske posete srpskog državnog vrha predsedniku Belorusije Aleksandru Lukašenku načelno dogovorena isporuka osam MiG-ova 29 za srpsko vojno vazduhoplovstvo.\nBildovanje vojnog potencijala Srbija nastavlja i najavama nabavki protivvazdušnih sistema ruske proizvodnje, a jedini problem koji se do sada pojavio je to što sve najavljene ruske i beloruske avione nema ko da vozi, jer Srbija trenutno ne raspolaže sa dovoljno obučenih pilota za toliki broj MiG-ova 29.\nSrpsko-hrvatska trka u naoružanju: Ko se od koga brani?


Izložba Dobrivoja Rajića "Unutrašnja slika" u Somboru - Sombor portal\nPočetna Sombor Kultura Izložba Dobrivoja Rajića „Unutrašnja slika“ u Somboru\nIzložba Dobrivoja Rajića „Unutrašnja slika“ u Somboru\nIzložba slika umetnika Dobrivoja Rajića, pod nazivom „Unutrašnja slika“ biće otvorena u utorak, 25. februara u Galeriji Kulturnog centra „Laza Kostić“ Sombor, sa početkom u 19 časova.\n„Izložba Unutrašnja slika Dobrivoja Rajića, koju predstavlja publici u Somboru, predstavlja najnoviju etapu autorovog puta u istraživanju sopstvenog rada. Ovim putem ka, ili kroz Unutrašnjost slike, Rajić je pošao davno, već kada je prvi put počeo da stvara. Put je trasiran interesovanjima, iskustvom i preduzimljivošću autora. Poslednjih godina, u zrelom životnom i stvaralačkom dobu, umetnik svoja znanja i iskustva čvršće i konsekventnije usmerava ka formulisanju esencijalne ideje i sadržine stvaralaštva i njegovog rezultata – slike.\nRazlažući segmente slike do elementarnog nivoa, Rajić se upušta u traganje za kvantnom česticom umetnosti. Posle faza uvećavanja i otkrivanja fizičke unutrašnjosti slike i njene skrivene materijalne strukture i dugogodišnjeg posvećenog otkrivanja znakovitih faktura koje je unosio u sliku, autor sada na velikim formatima uvećava i akcentuje gradivne elemente slike i crteža koji postaju koordinatne mreže i markacije za fluidnije sadržaje: gest, emociju, sećanje, asocijaciju“, kazao je Dejan Radovanović.\nPrethodniU kući u Somboru zatečeno ugljenisano telo muškarca\nSledećiKonkurs za kratku priču i nagradu „Miodrag Borisavljević“


RTS :: "Devojke iz Voronježa" pred Smederevcima\nKultura "Devojke iz Voronježa" pred Smederevcima\npetak, 24. sep 2021, 23:06 -> 23:19\nNiz godina aktivno rade sa vodećim orkestrima narodnih instrumenata iz Moskve i Sankt Peterburga. Na čelu ansambla je umetnica Ana Kovrigina, koja je član od samog osnivanja ove umetničke trupe.\nMuzički rukovodioci su umetnici Voronješke oblasti Aleksej Popov i laureat međunarodnih konkursa Dmitrij Marfin.\nPovodom 55. godišnjice ove godine ansabl je nagrađen Počasnom poveljom Međuparlamentarne skupštine država članica ZND koju je potpisala predsedavajuća Saveta Međuparlamentarne skupštine zemalja članica Valentina Matvijenko.\nDevojke okupljene u ovom ansablu izvele su tradicionalne pesme iz Rusije, a otpevale su nekoliko pesama na srpskom jeziku. Svojim zvonkim i harmoničnim glasovima, te uzigranom koreografijom osvojile su brojne aplauze publike u Smederevu.


Bordo našao štopera u Zvezdi: Maksimalna cena je 700.000 evra – Navijaci Srbija\nHome > Fudbal > Bordo našao štopera u Zvezdi: Maksimalna cena je 700.000 evra\nAleksandar Lukić u najužoj konkurenciji da pojača redove francuskog prvoligaša\nIma francuski Bordo istoriju kupovine u Crvenoj zvezdi. U taj klub, posle sezone u matičnom klubu, otišao je Vujadin Savić. Preko Zenita iz Sankt Peterburga do Bordoa je stigao i Vukašin Jovanović. A njihovim putem mogao bi uskoro da krene i bivši kapiten omladinskog tima Crvene zvezde Aleksandar Lukić.\nLokalni mediji pišu da je momak rođen 2002. godine jedan od najozbiljnijih kandidata da u dogledno vreme pojača centralni deo odbrane Bordoa, i da se već duže vreme nalazi u fokusu skauta pomenutog kluba. Iako nema iskustva iz prvog tima Crvene zvezde, Aleksandar Lukić je skrenuo pažnju na sebe odličnim igrama u Ligi šampiona za mlade. Tada je postigao i pogodak protiv Bajerna i imao još nekoliko izvanrednih partija.\nPosle šestomesečnog staža u Grafičaru, momak iz Moštanice je vraćen u omladinski tim Crvene zvezde. Ovog proleća trebalo je da sa juniorima crveno-belih gostuje u Francuskoj i odigra meč protiv Anžea u Ligi šampiona. Novinari iz Bordoa pišu da je to trebalo da bude poslednji filter za Aleksandra Lukića, meč koji je trebalo da mu otvori vrata francuske lige.\nMeđutim, zbog pandemije virusa korona taj duel je otkazan. Lukića preko specijalizovanih platformi prate i dalje u Bordou, i početkom juna trebalo bi da donesu konačnu odluku.\nSnažnom štoperu ugovor sa Crvenom zvezdom ističe 2022. godine. Francuzi dodaju da bi Bordo mogao da ga dobije za skormno obeštećenje, i da bi za maksimalno 700.000 evra Crvena zvezda pustila Aleksandra Lukića.\nIako trenutno nije blizu prvog tima crveno-belih, Lukić je standardni omladinski reprezentativac Srbije. Pominjao se ranije kao moguća investicija Rendžersa i Seltika.\nTagged Crvena zvezda\nPenaltijada u Subotici, Spartak se izvukao u finišu! Javor stigao do zlatnih bodova


decembar 2016. – "Infrastruktura železnice Srbije" ad\nNajmlađi osnovci sa nestrpljenjem očekuju akciju „Oprez! Izaberi život!“ i u svojoj školi\nObjavljeno 28. decembra 2016. 12:41 8. marta 2017. 10:44\nAkcija „Oprez! Izaberi život!“, namenjena deci najmlađeg školskog uzrasta, uspešno se nastavlja po mestima i gradovima u Srbiji. Cilj ove interaktivne, multimedijalne kampanje je da se deca nauče bezbednom i pravilnom ponašanju u blizini železničke infrastrukture. Lokalne samouprave su pokazale veliko interesovanje i želju da se uključe u ovu društveno odgovornu kampanju i pruže logističku podršku pri organizaciji prezentacija.\nIzjava generalnog direktora, Dušana Garibovića, za Dnevnik RTS – a, 27. decembra\nObjavljeno 28. decembra 2016. 09:46 28. decembra 2016. 10:07\nIzjava generalnog direktora, Dušana Garibovića, za Dnevnik RTS – a, 27. decembra, o uspešno realizovanim projektima u 2016. godini i predviđenim investicijama za narednu godinu.\nUsvojen „tehnički stub“ pravnih normi četvrtog železničkog paketa\nObjavljeno 22. decembra 2016. 11:08 22. decembra 2016. 11:08\nNakon pet godina pregovora Saveta, Komisije i Parlamenta Evropske unije, odobren je „tehnički stub“ pravnih normi Četvrtog železničkog paketa. Uskoro se očekuje njegovo zvanično objavljivanje u Službenom glasniku Evropske unije.\nGeneralni direktor uručio poklone prvonagrađenim učesnicima fotokonkursa u Ruskom domu\nObjavljeno 19. decembra 2016. 07:58 19. decembra 2016. 07:58\nTreću godinu za redom, ruska kompanija „RŽD Internešnl“, u saradnji sa srpskim odeljenjem Međunarodnog javnog fonda jedinstva pravoslavnih naroda i pravoslavnim dečjim časopisom „Svetosavsko zvonce“, organizovala je dečiju manifestaciju takmičarskog karaktera. Nakon likovnog i literarnog konkursa, prošle i pretprošle godine, ove godine su najmlađi umetnici imali priliku da svoju kreativnost iskažu kroz fotografiju čija je tema bila „Putovanje železnicom: lica, predeli, horizonti“. Svečanost je održana 16. decembra u Ruskom domu, u Beogradu.\nIzjava generalnog direktora Dušana Garibovića za RTS, 12. decembar 2016. godine\nObjavljeno 13. decembra 2016. 08:20 28. decembra 2016. 09:44\n12. godišnji ministarski sastanak o razvoju i indikativnom proširenju TEN-T sveobuhvatne i glavne mreže Zapadnog Balkana\nObjavljeno 12. decembra 2016. 15:26 10. februara 2017. 13:45\nU organizaciji SEETO Sekretarijata i tima evropske komesarke za transport g-đe Violete Bulc, održan je Dvanaesti godišnji sastanak ministara transporta zemalja članica SEETO organizacije, u Briselu 6. decembra 2016. godine.Čitajte dalje→\nSvečano obeležena železnička „Nova godina“ i prelazak na novi red vožnje\nObjavljeno 12. decembra 2016. 14:52 12. decembra 2016. 14:52\nU nedelju, 11. decembra 2016. godine, na srpskim prugama, kao i u svim evropskim železničkim upravama, stupio je na snagu novi Red vožnje, koji će važiti narednih godinu dana.Čitajte dalje→


Viktor Janukovič - Sputnjik Srbija\nUkrajina: Interpol ne razume ukrajinsko zakonodavstvo\nZvanični Kijev objavio je da je spreman da se žali na ukidanje međunarodne poternice istrage za bivšim predsednikom Ukrajine Viktorom Janukovičem, javila je televizija „112 Ukrajina“ pozivajući se na načelnika Odeljenja za specijalne istrage ukrajinskog tužilaštva Sergeja Gorbatjuka.\nInterpol suspendovao poternicu za Janukovičem\nInterpol je odlučio da skine bivšeg predsednika Ukrajine Viktora Janukoviča i njegovog sina Aleksandra sa spiska lica protiv kojih je raspisana poternica, saopštio je Janukovičev pres-sekretar Jurij Kirasir na Fejsbuku, pozivajući se na informacije advokatske kompanije „Džozef Hejdž Aronson“.\nPres-sekretar predsednika Rusije Dmitrij Peskov, komentarišući predlog bivšeg predsednika Ukrajine Viktora Janukoviča za rešavanje krize u Donbasu izjavio je da strane u sukobu treba da se dogovore.\nRusija je odbila da izruči Ukrajini 12 bivših boraca specijalnog odreda Ministarstva unutrašnjih poslova „Berkut“ zbog toga što su oni dobili rusko državljanstvo, izjavio je načelnik Odeljenja za specijalne istrage Glavnog tužilaštva Ukrajine Sergej Gorbatjuk.\n„Berkut“ prekoračio ovlašćenja tokom Majdana\nBivši predsednik Ukrajine Viktor Janukovič izjavio je na saslušanju putem video-linka iz Rostova na Donu u Rusiji da je „Berkut“ prekoračio ovlašćenja tokom razbijanja mitinga u Kijevu 30. novembra 2013. godine.\nScenario preuzimanja vlasti u Ukrajinu, odnosno državni prevrat, bio je neizbežan, a svi instrumenti koji su se koristili u tom periodu su bili unapred pripremljeni, izjavio je bivši ukrajinski predsednik Viktor Janukovič.


Republika / GROBARI U EKSTAZI: Milojević otkrio da ga je Zvezda zvala, ali da je hteo samo u Partizan!\n23:44DA LI JE FIRER OVDE BORAVIO NAKON RATA? U tajnom Hitlerovom skloništu u Argentini pronađene kovanice i fotografije! 23:40NE MOGU NIKOGA DA POBEDE: Novi kiks očajnog PSŽ-a! 23:37Muškarac upucan u Dalmatinskoj bio je momak poznate voditeljke: Povezivan je sa najopasnijim bandama 23:26POBEGLI IZ OPASNE ZONE: Bane komandovao, VBA pobedio direktnog rivala u borbi za opstanak! 23:22BEOGRAD UBEDLJIVO PRVI: OVA mesta u Srbiji su najpogođenija koronom! 23:12Iz lošeg u katastrofu: Borko Stefanović optužuje Srbiju zbog proterivanja ambasadora 23:11CRVENA FURIJA KAO ORLOVI: Nova blamaža Španije u kvalifikacijama za EP! 23:05Razvalio je vrata i sprečio krvavu tragediju: Zahvaljujući prisebnosti portira u Mladenovcu izbegnuta katastrofa 22:58TITULA JE SVE DALJA: Alaves šokirao Real u Madridu! 22:46Otimaće se devojke oko njega: Bivši dečko Sanje iz grupe Hurricane UŠAO U ZADRUGU!\nGROBARI U EKSTAZI: Milojević otkrio da ga je Zvezda zvala, ali da je hteo samo u Partizan!\nutorak, 20. 10. 2020.| 10:41\nDejan Milojević je tokom godina postao legenda Partizana, a posle njegove najnovije izjave samo će učvrstiti tu poziciju.\nDoskorašnji trener Mege Dejan Milojević otkrio je zašto je 2004. godine prešao iz Budućnosti u Partizan, iako je na stolu imao veću ponudu Crvene zvezde!\n- Imao sam razne ponude, ali odabrao sam Partizan zbog toga ko je i šta je i zbog toga što sam hteo da radim sa Duškom Vujoševićem. Zvezda me je zvala u tom trenutku i davala mi je 30 odsto više para – rekao je Milojević i dodao:\n- Ionako mi je smešno kada pričaju “uvek ste imali više love nego Zvezda”, evo ja vam kažem da kada sam došao u Partizan imao sam 30 odsto veću ponudu od Zvezde - rekao je Milojević u emisiji "Balkan info".\nSrbija Sport Beograd Košarka KK Partizan KK Crvena zvezda Dejan Milojević\n- subota, 28. 11. 2020. u 23:40 0\nFudbaleri Pari Sen Žermena i Bordoa odigrali su nerešeno 2:2 u 12. kolu francuske Lige 1.\nFudbaleri Vest Bromvič Albiona pobedili su Šefild junajted sa 1:0 na zatvaranju subotnjeg programa...


Od crne ploce do tvrdog drveta, stvorite karijeru u košarkaškoj ligi.\nNBA 2K se vraća u novu sezonu takmičenja, predstavljajući nove režime, nove načine takmičenja i najveće svetske igrače superzvezde.\nStavite svoju karijeru na crtu i zauzmite se za ono u šta verujete u novom MyCAREER režimu, predstavljajući aktuelne priče, sa novom dozom realizma košarkaških likova i ekipu zvezda.\nMaster MyTEAM, NBA 2K's kolekcija fantastičnih karata, sa dnevnim ciljem, slaganje karata, vremenski limitirani događaje i još više nagrada. Ostanite povezani sa zajednicom Locker Codes, tabele sa rezultatima, saveti za programere, tim nedelje i još više toga.\nPodignite svoju veštinu na sledeći nivo sa unapređenim endžinom za kretanje, naprednim kontrolama šuta i novi sistem za dribling.\nIzađite na teren sa svim 12 WNBA timovima i sa preko 140 igrača, završite sa animiranom igrom, stilovima igre i vizualnim efektima napravljenim isključivo za žensku igru.


Banjaluka: Tužioci zapošljavaju sinove kao stručne saradnike Banjaluka.com\n“Za imenovanja sudija i tužilaca postoje ograničenja, ali kod zapošljavanja administrativnog osoblja i stručnih saradnika tu su i dalje konkursne procedure takve da omogućavaju nepotizam. Nije ovo prva pravosudna institucija, jer smo već imali predsjednike sudova koji su zapošljavali svoju rodbinu na sekretarske i druge administrativne pozicije” – podsjetila je Korajlićeva.\n“Zakon reguliše sve ono što se dalje dešava, a vezano je za imenovanje na pozicije sudija i tužilaca, ali ta prva tačka ulaska u pravosuđe nije adekvatno regulisana, jer nema ograničenja oko sukoba interesa i sprečavanja nepotizma. Na taj način se dakle, jednostavno rečeno, uđe u pravosuđe i steknu određena iskustva, a poslije su otvorena vrata za odgovornije pozicije koje traže prethodno iskustvo rada u pravosuđu” – smatra Korajlićeva.\n“Nema konkursa na koji nisam izašao, a da već u startu nisam čuo priču kako je on paravan, jer su nečiji sin ili ćerka već primljeni na mjesto stručnog saradnika u sudu ili tužilaštvu. U ovoj zemlji odavno više ne vrijedi učiti, već se samo treba roditi sa pravim prezimenom” – ispričao je za „EuroBlic“ diplomirani pravnik koji je želio da ostane anoniman.\nTagovi: BanjalukaOkružni sud Banjaluka\tPrijavi grešku


RTS :: Jeremić u Minhenu\nPolitika Jeremić u Minhenu\npetak, 03. feb 2012, 15:11 -> 19:33\nU Minhenu počela Međunarodna bezbednosna konferencija na kojoj se raspravlja, između ostalog, o finansijskoj krizi, energetici i sigurnosnim faktorima. Među učesnicima i ministar spoljnih poslova Vuk Jeremić, koji se, sastao sa šefom rumunske diplomatije Kristijanom Diakoneskuom.\nU Minhenu počela dvodnevna Međunarodna bezbednosna konferencija, na kojoj učestvuje i ministar spoljnih poslova Srbije Vuk Jeremić.\nNa marginama Međunarodne bezbednosne konferencije Minhenu, koju je otvorio ministar odbrane Nemačke Tomas de Mezijer, Jeremić se sastao se sa šefom rumunske diplomatije Kristijanom Diakoneskuom.\nJeremić će tokom boravka u Minhenu imati niz bilateralnih susreta sa visokim zvaničnicima koji učestvuju na skupu, saopštilo je Ministarstvo spoljnih poslova.\nKonferencija okuplja na stotine eksperata i i vodećih svetskih političara, šefova država ili vlada i ministara iz oko 70 zemalja, a ceo skup obezbeđuje oko 3.000 policajaca.\nNa dnevnom redu konferencije biće teme od finansijske krize, jače uloge Azije i "Arapskog proleća", do zaštite na internetu, energetike, prirodnih resusra i čovekove okoline, kao sigurnosnih faktora.\nI ove godine konferencija se, uz najavljene demonstracije protivnika NATO i globalizacije, održava u luksuznom hotelu "Bajerišer Hof".\nNa konferenciji, koja 5. februara završava rad, najavljen je dolazak i američkog državnog sekretara Hilari Klinton i generalnog sekretara NATO Andersa Roga Rasmusena.\nPredsednik ove konferencije Volfgang Išinger, bivši predstavnik EU u "trojci" u pregovorima o Kosovu je uoči početka skupa upozorio na opasnost vojnog udara na Iran.\n"To bi bio bankrot politike i diplomatije", rekao je Išinger za "Dojčland radio''. On je dodao da se u Minhenu mora razgovarati da li, osim vojnih, postoje i druge opcije u automskom sukobu sa Iranom.\nOvu konferenciju je 1962. godine, s idejom da se prvenstveno bavi pitanjem odbrane, osnovao Evald-Hajnrih fon Klajst-Šmencin, jedan od zaverenika grupe oko grofa Štaufenberga, koja je izvela neuspeli atentat na Hitlera.


Holivudski hitovi i filmski veterani u programu "Gala by Knjaz Miloš" - ATA Stars\nHolivudski hitovi i filmski veterani u programu „Gala by Knjaz Miloš“\nHome/Vesti - ostalo/Film/Holivudski hitovi i filmski veterani u programu „Gala by Knjaz Miloš“\nJojo Rabbit je film koji više nije potrebno najavljivati, s obzirom na brojna priznanja koja je pokupio u proteklih par meseci, od BAFTA do Oskara za najbolji adaptirani scenario. Ako vam je ovaj naslov promakao, u pitanju je crnohumorna komedija ekscentričnog novozelandskog reditelja Taike Vaititija, koja govori o dečaku indoktriniranom nacističkom ideologijom kome se ceo svet menja kada upozna jevrejsku devojčicu koju njegova mama krije na tavanu.\nGlumačke bravure nominovane za Oskara istakle su se u tri biografska filma: Harijet, o čuvenoj borkinji za prava robova, Harijet Tabman, koju tumači fantastična Sintija Erivo, zatim Ričard Džuel, novi film Klinta Istvuda u kome se ističe veteranka Kejti Bejts, kao i dirljivi feel good film Divan dan u komšiluku, gde Tom Henks tumači čuvenog gospodina Rodžersa, voditelja dečijih TV emisija. Za Oskara je bio nominovan i film Svetionik, i to za kameru, što nije ni čudo budući da je u pitanju impresivno crno-belo ostvarenje fokusirano na dva junaka koji polako tonu u ludilo.\nPovezana vest: Film Metastaze večeras na Festu, od 1. marta u bioskopima\nStvarnost je očigledno najbolja inspiracija, te je veliki broj filmova u programu Gala by Knjaz Miloš inspirisan istinitim ličnostima i događajima. Greh čuvenog reditelja Andreja Končalovskog govori o velikom Mikelanđelu Buonarotiju, Roman Polanski obračunava se sa aferom Drajfus s kraja 19. veka u filmu Optužujem, a Gevin Hud u filmu Zvanične tajne predstavlja priču uzbunjivačice koja je razotkrila špijunsku aferu vlada Britanije i SAD. O neshvatljivoj ljudskoj čežnji za nedostižnim visinama govore Aeronauti, film o dvoje avanturista koji su vodili epsku borbu za lični opstanak dok su pokušavali da otkriju balon sa gasom, kao i Lucy in the sky, u kome Natali Portman tumači astronautkinju koja se bori da se prilagodi životu posle povratka na zemlju. Istinita priča o Kelijevoj bandi, kao što joj ime i govori, upravo priča o australijskom buntovniku Nedu Keliju i njegovoj bandi odmetnika, koje tumači čitava plejada zvezda od Čarlija Hanama, Rasela Kroua, do Nikolasa Holta.\nPovezana vest: Restauracija natpisa "Holivud" košta 175.000 dolara\nFilmski veterani kojima se uvek rado vraćamo su i ove godine tu – Vudi Alen neumoljivo izbacuje nove filmove uprkos poznim godinama, pa ćemo uživati u romansi Kišni dan u Njujorku, Džim Džarmuš pravi neobičan žanrovski iskorak u zombi film Mrtvi ne umiru, a Terens Malik svoja kosmička preispitivanja smešta u još jedan epski poduhvat od tri sata pod nazivom Ukradeni život.\nDva izvrsna španska filma obeležila su dodele nagrada Goja prošle godine – Za vreme rata, film Alehandra Amenabara nominovan je bio za rekordnih 17 nagrada, od čega je odneo 5, dok je argentinski film Veličanstveni gubitnici trijumfovao u kategoriji najboljeg iberoameričkog filma. U ovom crnohumornom ostvarenju prvi put su se na filmu zajedno našli otac i sin, Rikardo i Ćino Darin, koga se beogradska publika rado seća sa prošlogodišnjeg FEST-a na kome je promovisao film Crni anđeo.\nPovezana vest: Džulija Ormond u filmu o Merilin Monro\nVeče sa Ketrin je pitka komedija o položaju žena u komediji danas, nastala iz pera Mindi Kaling, koja igra glavnu ulogu uz legendarnu Emu Tompson. Hirokazu Koreeda, dobitnik Zlatne palme za film Kradljivci, prvi put se obreo van rodnog Japana, i to u drami o čuvenoj glumici i njenoj ćerki, koje tumače Katrin Danev i Žulijet Binoš. Još jedna veteranka francuskog filma, Izabel Iper, briljira u filmu Frenki gde igra poznatu glumicu suočenu sa smrtonosnom dijagnozom.\nKultni kanadski reditelj Atom Egojan na prošlogodišnjem festival u Veneciji predstavio je novi film Počasni gost, u kome glavnu ulogu tumači čuveni britanski glumac Dejvid Tjulis.\nLjubitelji filma biće posebno obradovani vešću da će Egojan i Tjulis biti gosti FEST-a gde će predstaviti ovaj neobični film.\nBy ATA Stars Redakcija|2020-02-22T01:31:06+01:00februar 21st, 2020|Film|0 Comments


Nemacka i Katar postigli dogovor o energetskom partnerstvu\nTanjug 20. marta 2022. 14:31\nDOHA – Nemačka i Katar postigli su dugoročno energetsko partnerstvo, izjavio je danas nemački ministar privrede Robert Habek, pošto najveća evropska ekonomija nastoji da postane manje zavisna od ruskih izvora energije.\nKatarski emir Šeik Tamim bin Hamad al-Tani primio je danas Habeka i njih dvojica su razgovarali o načinima unapređenja bilateralnih odnosa, posebno u energetskom sektoru, navodi se u saopštenju iz Dohe, preneo je Rojters.\nPortparol nemačkog Ministarstva privrede u Berlinu potvrdio je da je dogovor postignut.\n„Kompanije koje su došle u Katar (sa Habekom) sada će pregovarati o ugovoru sa katarskom stranom“, rekao je portparol.\nHabek se, takođe, sastao sa katarskim državnim ministrom za energetiku Saadom Šeridom Al Kabijem u Dohi.\nDvojica zvaničnika su razgovarali o energetskim odnosima i saradnji između Katara, jednog od najvećih svetskih izvoznika prirodnog gasa i Nemačke i načinima za njihovo unapređenje, navodi se u saopštenju.


Ovaj put našom bijedom bavili su se ni manje ni više nego Afrikanci, čiji je portal Howafrica.com uradio istraživanje koje je pokazalo da su neke afričke države bogatije od pojedinih zemalja Evrope.\nAnalizirajući BDP po glavi stranovnika, došli su do podatka da je on ubjedljivo najnižu upravo u BiH, odnosno da iznosi tek 8.590 dolara.\nEkonomisti poručuju da je ovakav rezultat krajnje očekivan, s obzirom na to da se u BiH niko ne bavi ekonomijom. Upozoravaju da, međutim, ovakve negativne ocene mnoge investitore odbijaju od toga da ulažu u BiH.\n“Zbog toga je nerealno nadati se da će u skorije vrijeme doći do nekih pozitivnih trendova u domaćoj privredi. Niko ne analizira nezapsolenost, upisnu politiku, poteškoće sa kojima se ekonomija suočava. Zato se suočavamo sa propašću mnogih preduzeća i gubitkom radnih mjesta, pa ne čudi što naši građani žive kudikamo lošijim standardom, nego stanovnici država u okruženju”, kaže ekonomista Zoran Pavlović.\nPodsjetimo, u BiH je u januaru bilo blokirano ukupno 71.229 računa poslovnih subjekata, od čega je 59.864 njih bio blokiran bar jedan račun.\nMeđu poslovnim subjektima kojima su blokirani računi nalaze se privredna preduzeća, zdravstvene organizacije, subjekti koji se bave uslužnim djelatnostima, razne agencije, zadruge, benzinske pumpe, ali i opštine, mjesne zajednice i različita udruženja.\nU BiH su prošle godine otvorena i 264 stečajna i 740 likvidacionih postupaka, dok su iz sudskog registra izbrisane 1.093 firme.\nPrema podacima Agencije za rad i zapošljavanje, na evidencijama zavoda i službi zapošljavanja u BiH je krajem 2016. godine bilo 510.022 osoba.\nPored nezapsolenih, u izuzetno teškoj poziciji je i dobar dio radničke klase, s obzirom na to da mjesečno rade za oko 500 KM ili manje. O penzionerima je suvišno i govoriti, jer njihov mjesečni prosek ne dostiže ni 350 KM.\nS druge strane, sindikalna potrošačka korpa za četvoročlanu porodicu košta skoro 1.880, od čega na trošak prehrane ide više od 670 KM.\nPrema nekim procjenama, u BiH se oko 70 odsto građana nalazi u zoni siromaštva.\n“Oko 30 odsto njih nema ni za golu egzistenciju, a preživljava zahvaljujući obroku iz javne kuhinje”, poručuju iz ovih udruženja.\nI posljednje istraživanje Eurstata potvrdilo je da građani BiH žive ubjedljivo najlošijim standardom u Evropi.\nImamo i multimilionere\nKad je reč o pojedincima sa najvećim mesečnim primanjima, u Srpskoj su to, svakako, tri Banjalučanina zaposlena u sektoru finansijskog poslovanja. Najplaćeniji među njima za jedan mjesec zaradio je 75.750 KM, a druga svojica 68.570 i 34.000 KM. EuroBlic\nTagovi: afrikabihsiromastvosvjetska bankazoran pavlović\nKomentari na članak: I Afrika se bavi našom bijedom: BiH najsiromašnija u Evropi\n14.03.2017 u 8:54\nBitno je da oni koje narod bira i koji je narod doveo na prvo mijesto najbijednije zemlje u Evropi, ima najveća primanja u Evropi, iako ničim nisu zaslužili ni da postoje.\nAli narod je zaveden dalje glasa za one koji su doveli narod BiH na prvo najbjednije mjesto u Evropi.\nPredstavnici naroda koje je isto birao, nema stida, srama ni morala, a kamoli stručnosti da nešto urade, a sve je rezultat famirijalnosti, nepotizma, političkog zapošljavanja.\nJadan narod i jadni rezultati njenih predstavnika.


prodaja Archives - Autobusi.NETAutobusi.NET\nArhiva tagova: prodaja\nNa aukciji za prodaju novosadske fabrike autobusa nije bilo zainteresovanih kupaca. Prodaja celokupne imovine novosadske fabrike autobusa u stečaju „Neobus“ nije uspela jer se nije javio ni jedan zainteresovan kupac, tako da je fabrika i dalje na čekanju, rekao je Novak Vasić, predsednik Samostalnog sindikata metalaca Novog Sada. Imovina „Neobusa“ bila je stavljena na aukciju, koju je zakazao Privredni sud ...\tRead More »\nPRODAJE SE FABRIKA AUTOBUSA NEOBUS\nVećinski vlasnici oglašavaju prodaju 86% akcija novosadske fabrike autobusa Novosadska fabrika autobusa Neobus AD je na prodaju. Većinski vlasnici se odlučili da se povuku iz Neobusa i prodaju svojih 86% akcija. Fabrički objekti površine oko 17.000 m2 se nalaze na 126.000 m2 zemljišta u Industrijskoj zoni Novog Sada. Zahvaljujući izgradnji magistralnog puta u neposrednoj blizini fabrike, očekuje se da će ...\tRead More »


Kosovske vlasti raspisale poternicu za Radoičićem zbog „Brezovice“ - JUGPRESS\nKosovske vlasti raspisale poternicu za Radoičićem zbog „Brezovice“\nOsnovno tužilaštvo u Ferizaju (Uroševac) potvrdilo je za Radio Slobodna Evropa da kosovske vlasti traže potpredsednika Srpske liste Milana Radoičića, zbog umešanosti u slučaj “Brezovica”.\n„Radoičić se sumnjiči za zastrašivanje u toku krivičnog postupka, pošto je osumnjičen da je ometao svedoke, da je pokušavao da ih zastraši kako ne bi svedočili“, saopštio je tužilac osnovnog tužilaštva u Ferizaju, prenosi RSE.\nDo sada je preko deset osoba uhapšeno zbog sumnji na koruptivne radnje u skijaškom centru Brezovica.\nPolicija Kosova je ranije saopštila da je predložena suspenzija trojice policajaca zbog incidenta koji se dogodio 3. februara na prelazu Brnjak, kada je lice sa sudske poternice sa inicijalima M.R. uspelo da pobegne nazad u Srbiju, dok su lična dokumenta ostala kod službenika.\nU saopštenju nije navedeno o kome se radi, dok su lokalni mediji na Kosovu objavili je reč o Milanu Radoičiću.\nKako je Radoičić pobegao u Srbiju?\nU narednom saopštenju policije, objašnjena je situacija u kojoj je Radoičić uspeo da pobegne policajcima na prelazu Brnjak.\nKako se navodi, u četvrtak (3. februar) u poslepodnevnim satima iz pravca Srbije stiglo je vozilo u kome se nalazio muškarac srpske nacionalnosti pod inicijalima M.R. i službenici na prelazu započeli su rutinsku kontrolu vozila.\nKada su ga zamolili da parkira vozilo radi dalje istrage, on se automobilom brzo udaljio nazad ka teritoriji Srbije, navodi se.\nNapominju da je granica integrisana i da policijski službenici nisu uspeli da spreče ovaj potez Radoičića.\n“O slučaju je obavešten nadležni tužilac, koji je preporučio pokretanje postupka zbog ometanja službenog lica u vršenju dužnosti”, navode iz policije.\nPolicijski inspektorat Kosova je saopštio da je i protiv policajaca, kojima je lice sa poternice M.R. pobeglo na Brnjaku, pokrenuta istraga zbog sumnje da su počinili krivično delo zloupotreba službenog položaja ili ovlašćenja.\n“Istražitelji, u punoj koordinaciji sa državnim tužilaštvom, će nastaviti da preduzimaju i druge istražne radnje u cilju potpunog rasvetljavanja svih okolnosti u vezi sa ovim slučajem”, navodi se u saopštenju.


Predstavljen Zakon o izmjenama i dopunama Zakona o visokom obrazovanju\nNa današnjoj press konferenciji, ministar za obrazovanje, mlade, nauku, kulturu i sport Damir Žuga govorio je o Zakonu o izmjenama i dopunama Zakona o visokom obrazovanju BPK Goražde koji je Skupština BPK Goražde usvojila na svojoj zadnjoj sjednici.\nPrema riječima resornog ministra, Nacrt zakona o izmjenama i dopunama Zakona o visokom obrazovanju prošao je proceduru redovnih javnih rasprava u svim lokalnim zajednicama na području BPK Goražde, nakon čega je sačinjen prijedlog zakona koji je Skupština usvojila bez dodatnih izmjena.\nTokom pripreme prijedloga zakona, kako je naglašeno, prihvaćena je jedna petina primjedbi Internacionalnog Univerziteta Goražde koje su nakon izvršene procjene ocijenjene kao opravdane.\nNa press konferenciji su obrazloženi i razlozi zbog kojih je pokrenuta procedura izmjena i dopuna pomenutog zakona.\n– Prvi razlog je tehničke prirode, jer se zna da smo u proteklom periodu dobili u samom nazivu Ministarstva u nadležnost i mlade, pa smo morali te tehničke korekcije napraviti – kazao je ministar.\nOn je podsjetio i na to da su razlozi za izmjene kantonalnog Zakona o visokom obrazovanju bili sadržani i u potrebi usklađivanja sa Zakonom o radu.\n– Prilikom primjene zakona uočili smo određene nedostatke, pa smo pokušali to adekvatnije da uredimo, a tiče se broja uposlenih na fakultetima i univerzitetima, izdavanja rješenja o ispunjavanju uslova za početak rada, te rada visokoškolskih ustanova izvan kantona. Treći razlog je naredni korak koji nas očekuje, a to je postupak akreditacije, da detaljno regulišemo kako se šta radi i ko je odgovoran u tom postupku – istakao je ministar Damir Žuga.\nOn je ovom prilikom iskazao zadovoljstvo usvojenim izmjenama i dopunama Zakona o visokom obrazovanju BPK te izrazio uvjerenje da će one doprinijeti kvalitetnijem regulisanju oblasti obrazovanja na području BPK Goražde.


Beba bira gde na Svetskoj nedelji dojenja | odgovornoposlovanje.rs\nBeograd, 01. avgust 2019. – Kompanija Rosa u okviru Svetske nedelje dojenja kroz inicijativu Beba bira gde i ove godine, nastavlja tradiciju podizanja svesti o značaju dojenja. U skladu sa tim, na Adi je održana besplatna Rosa radionica dojenja koju je organizovao Dečiji sajt uz prisustvo velikog broja trudnica i mama.\n„Rosa je uvek tu da podrži ono što je zaista važno, a to je zdravlje mama, beba i cele porodice. Nakon što je otvorila Rosa škole roditeljstva u 20 gradova, najavila opremanje sobe za podršku dojenju u GAK Narodni front, pokrenula kampanju Beba bira gde za podršku mamama da doje u javnosti, Rosa podrška Svetskoj nedelji dojenja bila je logičan korak ka osnaživanju mama da svojim bebama pruže najbolju moguću hranu, a to je majčino mleko. Svesni smo da je neophodno ohrabriti mame i pružiti im veću podršku da doje gde god i kad god to beba poželi i zato smo uvek uz njih a sve u cilju da se broj dojenih beba u Srbiji poveća“, rekla je predstavnica kompanije Rosa Nada Filipović.


Avganistan: Napad na vojnu bolnicu u blizini ambasade SAD\nTanjug 08.03.2017 08:22\nKABUL - Naoružani napadači, obučeni kao doktori, napali su danas vojnu bolnicu u blizini ambasade SAD u avganistanskoj prestonici Kabulu i sukobili se sa bezbednosnim snagam u toj zgradi.\nRojters, pozivajući se na zvaničnike i svjedoke, navodi da je napad počeo eksplozijom u zadnjem dijelu bolnice "Sardar Muhamed Daud Kan", nakon čega je tri do pet napadača naoružanih automatskim oružjem i ručnim bombama ušlo u nju.\nNapadači obučeni kao ljekari zauzeli su pozicije na gornjim spratovima bolnice i ušli u obračun sa bezbjednosnim snagama koje su tu u međuvremenu poslate i koje su blokirale područje oko bolnice. Navodi se da je tokom borbi iz zgrade čula još jedna eksplozija.\n"Naše snage su tamo i u toku je žestok okršaj", kazao je porparol Ministarstva odbrane Avganistana Davlat Vaziri koji je dodao da za sada nema podataka o žrtvama.\nNavodi se da napad na bolnicu, koja se nalazi sa druge strane puta u odnosu na snažno utvrđenu američku ambasadu, stiže nakon upozorenja koja su zvaničnici avganistanske vlade uputili da bi napadi na važne objekte u Kabulu mogli da eskaliraju ove godine pošto su talibani pojačali pobunu protiv vlade.\n"U toku je teroristički napad na bolnicu kojim se gaze sve ljudske vrijednosti", kazao je avganistanski predsjednik Ašraf Gani.\nAvganistan Teroristi Kabul\nFauči: Virus se vjerovatno širi vazduhom u nekoj mjeri\nNije bilo prijetnji bombom u ruskom ministarstvu\nLukašenko: Postoji opasnost od raspada Bjelorusije\nDojava o bombi u zgradi Ministarstva spoljnih poslova Rusije\nNjemački naučnik: Doći će do drugog i trećeg talasa\nErdoan potpisao dekret: Aja Sofija postaje džamija\nRuska crkva o odluci za Aja Sofiju: Dovešće do još većih podjela\nKurc: Upozoravamo na jeftine testove sa Balkana da se izbjegne karantin


Wigemark: Ne postoji nikakav rizik od oružanog sukoba u BiH Visokoin.com\nŠef Delegacije Evropske unije u BiH i specijalni predstavnik EU ambasador Lars-Gunnar Wigemark izjavio je danas kako nije vidio nikakve interne, niti dokumente ili analize izvana koji bi na bilo koji način upućivale na rizik od oružanog sukoba u BiH, ali i u kompletnom regionu.\nWigemark je odgovarajući na novinarsko pitanje prokomentirao izjavu predsjednika Evropske komisije Jean-Claudea Junckera koji je u utorak u Evropskom parlamentu upozorio da EU mora pružiti evropsku perspektivu zemljama jugoistočne Evrope kako bi se izbjeglo ponavljanje ratnih sukoba iz 90-ih.\nWigemark smatra da je Juncker iznio lične stavove, te da je vjerovatno govorio u dugoročnijem kontekstu, odnosno u smislu da se tw zemlje vrte u začaranom krugu koji ne doprinosi stabilnosti regiona.\nSpomenuo je i izjavu komesara za evropsku susjedsku politiku i pregovore o proširenju Johannesa Hahna koji je naveo da EU ne želi uvoziti nestabilnost, već teži tome da izvozi stabilnost koju su postigli.\nWigemar je podsjetio i na prošlosedmičnu posjetu pet parlamentaraca iz Evropskog parlamenta koji su se tokom tri dana u BiH susreli s ministricom odbrane BiH Marinom Pendeš, ministrom sigurnosti BiH Draganom Mektićem, predstavnicima EUFOR-a, te da je njihov zvanični zaključak bio da ne postoji nikakav rizik od oružanog sukoba u BiH.


Kolumne: Višedecenijski direktor Niš ekspresa postao vlasnik Niš ekspresa\nDirektor Niš ekspresa, Zoran Jovanović, vlasnik je 98 odsto akcija tog preduzeća na čijem čelu je već više decenija, objavile su Južne vesti. Firma Gojko Bokić d.o.o, čiji je Jovanović stoprocentni vlasnik, kupila je za nešto više od 3 miliona evra akcije od Delta real estate Miroslava Miškovića, sa kojom su do sada delili vlasništvo nad niškim auto-prevoznikom. Jovanović je do sada posedovao 49 odsto akcija Niš ekspresa.\nPrema podacima sa sajta Beogradske berze, Jovanovićeva firma kupila je od Miškovićeve Delte 243.345 akcija po ceni od 1.537 dinara, što iznosi preko 370 miliona dinara, objavile su Južne vesti.\nFirma Gojko Bokić d.o.o, koja se zvanično bavi plastikom, sada ima 97,85 odsto akcija sa pravom glasa, pokazuju podaci sa Beogradske berze. I u Centralnom registru hartija od vrednosti upisano je vlasništvo nad gotovo svim akcijama Niš ekspresa.\nInače, firma Gojko Bokić d.o.o ima mršave finansijske izveštaje - poslovni prihodi 0 dinara prošle godine, neto gubitak od 641.000 dinara u 2018, a 1.727.000 dinara u 2017.\nKada je Mišković u pitanju, on izlazi iz Niš ekspresa, međutim poslovno ne napušta Niš. Miškovićeva Delta planira gradnju tržnog centra na zemljištu nekadašnje garaže Niš ekspresa na Bulevaru Nemanjića. To zemljište su dobili kada su kupili Niš ekspres 2008. godine.


Komisija za rješavanje statusnih pitanja članova Vlade Federacije Bosne i Hercegovine i njihovih savjetnika, a čiji su članovi federalni ministri, samo je jedna u nizu komisija formiranih pri Federalnoj vladi, a čiji članovi dobijaju mjesečne naknade. Tako je u prošloj godini, evidentirali su federalni revizori, za rad komisija i drugih radnih tijela pri Vladi FBiH izdvojeno 106.570 KM.\nU Komisiji ministri Čampara, Drljača, Dujmović…\nS obzirom na to da ministri u Vladi FBiH imaju itekako riješen status, kao i njihovi savjetnici, u Vladi FBiH smo upitali šta se podrazumijeva pod statusnim pitanjima ministara i savjetnika, a koje rješavaju ministri iz te iste Vlade, i koliko iznose mjesečne naknade za rad u Komisiji.\nPodsjećamo, na posljednjoj sjednici Vlada FBiH je imenovala članove Komisije za rješavanje statusnih pitanja članova Vlade FBiH i njihovih savjetnika i to Zoru Dujmović za predsjednicu, a za članove Aljošu Čamparu, Jelku Milićević, Veska Drljaču, Nermina Džindića i Zlatka Vujanovića.\n– Pitanje načina rada Vlade Federacije BiH definirano je Zakonom o Vladi Federacije BiH i Poslovnikom o radu. Ovim poslovnikom, u skladu s odredbama Zakona o Vladi Federacije BiH uređuje se, između ostalog, unutrašnji ustroj i način rada Vlade Federacije BiH i radnih tijela Vlade Federacije BiH, kao i druga pitanja od značaja za rad Vlade Federacije BiH. Poslovnikom je propisano da za odlučivanje o pojedinim pitanjima iz nadležnosti Vlade Federacije BiH i davanje prijedloga i mišljenja iz svoje nadležnosti, Vlada Federacije BiH ima Komisiju za administrativna pitanja i Komisiju za rješavanje statusnih pitanja članova Vlade Federacije BiH i njihovih savjetnika. Ove komisije čine članovi Vlade Federacije BiH i rukovodeći državni službenici koje imenuje Vlada Federacije BiH – navode iz Ureda za informiranje Vlade FBiH.\nDodaju kako je također Poslovnikom propisano da Komisija donosi rješenja o plaćama i drugim materijalnim pravima koja nemaju karakter plaće za premijera / predsjednika Vlade Federacije BiH, zamjenike premijera / predsjednika Vlade Federacije BiH i druge članove Vlade Federacije BiH i njihove savjetnike, kao i druga rješenja kojim se odlučuje o pravima iz radnog odnosa u skladu sa zakonom i drugim propisima.\nPravo na privremeni smještaj\n– Također odlučuje o pitanjima privremenog smještaja članova Vlade Federacije BiH i drugih nosioca funkcija koji u skladu sa zakonom i drugim propisima imaju pravo na privremeni smještaj, te obavlja i druge poslove koji se zaključkom Vlade Federacije BiH stave u nadležnost Komisije. U vezi s dijelom vašeg upita koji se odnosi na naknade za rad ove komisije, obavještavamo vas da je ovo pitanje uređeno Uredbom o načinu osnivanja i utvrđivanja visine naknade za rad radnih tijela osnovanih od Vlade Federacije BiH i rukovodilaca federalnih organa državne službe – odgovorili su nam ne navodeći koliko su te mjesečne naknade.\nU izvještaju o finansijskoj reviziji Vlade FBiH za 2020. godinu koji su uradili federalni revizori stoji, između ostalog, da je na rad Komisije za rješavanje statusnih pitanja članova Vlade FBiH i njihovih savjetnika izdvojeno u prošloj godini 10.520 KM.\nUvidom u Uredbu o radu Komisije za 2014. godine vidjeli smo da je član ovog stalnog radnog tijela Vlade FBiH ostvarivao pravo na mjesečnu naknadu od 350 KM pod uvjetom da je u toku mjeseca održana najmanje jedna sjednica i da joj je prisustvovao.\nDolaskom sadašnjeg saziva Vlade FBiH 2015. godine ova naknada je smanjena na 200 KM.


RTV Puls | TAČI: NEĆU BITI PREMIJER, VEĆ PREDSEDNIK KOSOVA\nTAČI: NEĆU BITI PREMIJER, VEĆ PREDSEDNIK KOSOVA\nPRIŠTINA, 12.januar - Potpredsednik kosovske vlade i ministar spoljnih poslova Hašim Tači rekao je da nikad više nikad neće biti premijer, funkcija koju je obavljao u dva mandata, već da će prema koalicionom sporazumu sa DSK biti predsednik Kosova, preneo je danas sajt TV Kljan Kosova.\nTači je, u emisiji Batona Hadžijua "Zona B", rekao da je u dva mandata bio premijer i sada očekuje da prema dogovoru sa koalicionim partnerom Demokratskim savezom Kosova bude izabran za predsednika.\nTači je rekao da veruje da će koalicioni partner DSK ispuniti obećanje iz sporazuma i da će biti izabran za predsednika Kosova.\n"Taj sporazum predviđa da u ustavom određenom roku bude izabran novi predsednik, a prema političkom sporazumu ja ću biti predsednik", rekao je Tači.\nDodao je da parlament još uvek nije odredio datum glasanja, ali da će to biti najdalje do kraja marta.\nUpitan ko bi mogao da ga zameni na čelu Demokratske partije Kosova, Tači koji je i jedan od osnivača te stranke, nije naveo ni jedno ime, ali je rekao da je aktuelni predsednik kosovskog parlamernta Kadri Veselji "čovek koji je doprineo izgradnji državnosti Kosova", i dodao da se ipak ne zna da li će Veselji biti budući lider DPK.\nNa temu osnivanja Asocijacije srpskih opština, Tači je rekao da je Ustavni sud bio jasan i da je "osnivanje Asocijacije prihvatljivo ako bude osnovana u skladu sa Ustavom Kosova".\nOsvrćući se na proteste opozicije, on je rekao da "subota 9. januar nikako nije trebalo da se desi" i dodao da ljudi imaju pravo da izražavaju svoje mišljenje i revolt ali na demokratski način.\n"Korisćenje molotovljevih koktela je neodgovorno i opasno" rekao je.\n"Republika se ne brani nasiljem, ni molotovljevim koktelima, niti tako što će se od Amerike, EU, NATO-a i Albanije stvarati neprijatelji", rekao je Tači i dodao da "možemo da se ne slažemo, ali ne smemo reagovati nasiljem". Izvor: Tanjug


PREMIJER KOMENTARISAO ODLUKU PREDSJEDNIKA CRNE GORE\nĐukanović vratio na ponovno odlučivanje Skupštini Zakon o odlaganju izbora\nPredsjednik Vlade Crne Gore Dritan Abazović kazao je, komentarišući to što je predsjednik Crne Gore Milo Đukanović vratio na ponovno odlučivanje Skupštini Zakon o dopuni Zakona o lokalnoj samoupravi, da izgleda da se on sada više ne ponaša kao predsjednik Demokratske partije socijalista (DPS).\n„Ako gledamo sa tog aspekta mislim da je to dobro, ali ako gledamo sa aspekta neke elementarne logike onda stvarno ne znam šta da kažem… Mislim da ima čudniu koordinaciju sa svojim poslanicima”, rekao je Abazović nakon svečanosti, koju je organizovala Asocijacija menadžera.\nAbazović je naveo da će Skupština ponovo usvojiti dopune zakona, ako neko ne promijeni mišljenje, kojim je predviđeno da se lokalni izbori održe najkasnije do 30. oktobra.\nĐukanović je danas vratio na ponovno odlučivanje Skupštini Zakon o dopuni Zakona o lokalnoj samoupravi.\nSkupština je juče usvojila dopune Zakona o lokalnoj samoupravi, kojima se odlažu izbori u više crnogorskih opština.\nSlične teme:DPSDritan AbazovićIstaknutoMilo Đukanovićodlaganje izbora


Na Kosovu oko 250.000 komada ilegalnog oružja - Društvo - Dnevni list Danas\nPočetna » Vesti » Društvo » Na Kosovu oko 250.000 komada ilegalnog oružja\nNa Kosovu oko 250.000 komada ilegalnog oružja\nFoto: EPA/DANIEL KARMANN (Ilustracija)\nIlegalno posedovanje oružja i dalje je jedan od najvećih problema javne bezbednosti na Kosovu, jer se procenjuje da je u posedu građana oko 250.000 komada ilegalnog oružja.\nMinistarstvo unutrašnjih poslova je u decembru 2018. pokrenulo kampanju za legalizaciju oružja, ali je za devet meseci, koliko je trajao period legalizacije, podneto samo 2.000 zahteva za registraciju oružja, uglavnom iz Prištine i Prizrena.\nMinistarstvo nije najavilo nikakvu konkretnu strategiju kojom bi se ubrzao tempo legalizacije ili oduzimanja oružja, zbog čega je ostalo na savesti građana da podnesu zahtev za registraciju.\n„MUP ocenjuje da je proces bio uspešan jer broj podnetih zahteva do sada nije mali, ali u ostalim periodima legalizacije nadamo se da će biti više zahteva, jer su zakonski uslovi u ovom periodu bili komplikovaniji i radimo na tome da smanjimo zakonske prepreke kako bismo imali više legalizovanog oružja“, navodi se u odgovoru Ministarstva unutrašnjih poslova, prenosi KoSSev pisanje Kohe.\nPrema Krivičnom zakonu Kosova, svako ko poseduje ilegalno oružje može biti kažnjen do 7.500 evra ili zatvorom do pet godina, kao i kaznom od 2 do 10 godina zatvora usled ilegalnog posedovanja četiri ili više komada oružja ili više od 400 metaka.\nZa godinu dana Kosovska policija zaplenila je oko 1.500 komada oružja.\nSport • danas 20:35\nBeograd • danas 20:31\nTeška saobraćajna nesreća u Zemunu, jedna osoba poginula\nEkonomija • danas 20:29\nKako unaprediti poslovanje restorana ili pivnice?\nGodišnji Svetosavski izvještaj\nDruštvo • danas 18:48\nVranje: Uručene Svetosavske nagrade\nGodina za nama bila je podjednako teška kao i prethodna, jer smo se takođe borili sa nevidiljivim neprijateljem, oličenim u koronavirusu. Ali pored toga i osnovci i srednjoškolci su pokazali da su, uprkos svemu, spremni da se takmiče i osvajaju nagrade, rekao je gradonačelnik Slobodan Milenković.\nDruštvo • danas 18:25\nAMSS upozorio vozače na odrone i poledicu tokom noći i jutra\nAuto moto savez Srbije (AMSS) večeras je upozorio vozače...\nMinistar odbrane Srbije prisustvovao obeležavanju školske slave u Vojnoj gimnaziji\nMinistar odbrane Srbije Nebojša Stefanović prisustvovao je danas obeležavanju...\nKako je dunavski kapetan od sluge u dućanu postao najbogatiji na Balkanu\nNa nekada glavnom beogradskom trgu, Velikoj pijaci, prema planovima...


Aktuelna situacija i nove mere povodom Corona virusa 16.04.2020. | Senat Privrede Srbije\n17 aprila, 2020by SenatNema komentara\nSenat privrede Srbije vam se i danas obraća, nakon usvojenih mera države za podršku privatnom sektoru, koje smo vam nedavno predstavili, danas vam predstavljamo i kada i kako možete da se prijavite i postanete korisnik mera. Takođe, u nastavku je i “krvna slika” svetske privrede, prognoze Međunarodnog monetarnog fonda iz prolećnog izveštaja.\nUkoliko imate svoje predloge ili problem koji želite da podelite sa našim članovima, koji se možda suočavaju sa sličnim izazovom, molimo vas da nas kontaktirate putem e-maila: office@senat-srbija.rs.\nOčekuje se da se za pomoć prijave skoro svi koji imaju pravo\nDo kraja ove nedelje očekuje se da se 99% preduzeća, koja imaju pravo na državni paket pomoći, za tu pomoć i prijave.\nMinistar finansija Siniša Mali izjavio je da se već prijavilo 83.000 firmi na mere zajedno sa 300.000 koji se automatski prijavljuju.\n“Za dva dana prijavilo se gotovo njih 90 odsto”, rekao je ministar Mali ističući da je procedura jednostavna, te da sve ide u dva klika.\nOd utorka isplata prvih kredita Fonda za razvoj\nPrva isplata novca za pomoć privrednicima koji su poslali zahteve Fondu za razvoj Srbije počinje u utorak, najavio je ministar finansija Siniša Mali uz opasku da je Fondu do sada stiglo 20 prijava. Reč je o jeftinim kreditima do 36 meseci sa jedan odsto kamate na dinarska sredstva.\nPrvim privrednicima koji su se prijavili, u utorak će biti odobreni zahtevi za sredstva kako bi što pre novac došao do njih, rekao je ministar.\nJeftini krediti dostupni od ponedeljka\nPrivatna preduzeća moći će od ponedeljka da konkurišu za jeftine kredite, a ukupna suma novca za koju država garantuje iznosi dve milijarde evra. To je i formalizovano kroz uredbu koju je usvojila Vlada Srbije.\nDo kraja meseca svi koji žele da koriste meru podrške kroz isplatu minimalne zarade za zaposlene mogu da se prijave preko sajta Poreske uprave i već prve nedelje maja će biti isplaćen prvi minimalac.\nNedavno je usvojena i Uredba o podršci poljoprivrednim gazdinstvima. Reč je o dodatnih 2,6 milijardi dinara preko Uprave za agrarna plaćanja Ministarstva poljoprivrede.\nEkonomske mere se primenjuju na gazdinstva koja vode knjige, odnosno koja rade kao preduzetnici..\nCilj ekonomskih mera je održavanje pune zaposlenosti, dostignutog nivoa zaposlenosti i podrška privatnom sektoru.\nPomoć za EPS, Er Srbiju…\nDržava će pomoći pojedinim preduzećima u svom vlasništvu, pre svega Er Srbiji i EPS-u, kako bi kompanije mogle da nastave rast i šire poslovanje u regionu po završetku pandemije.\nMinistar finansija Siniša Mali kaže da je aktuelna kriza pokazala značaj državnih preduzeća, poput Er Srbije i EPS-a, za koje su mnogi govorili da treba da budu ugašeni ili prodati.\nSrbija jedna od malobrojnih zemalja, a jedina u regionu, koja ima nacionalnu avio kompaniju koja raste i koja je profitabilna.\nPored Er Srbije, kaže da će država pomoći preduzećima kao što je Elektroprivreda Srbije da budu jači, da investiraju više u svoje kapacitete da kroz podršku još brže rastu.\nMMF: Svet klizi u krizu goru od Velike depresije\nMeđunarodni monetarni fond prognozira u prolećnom izveštaju da će svetska ekonomija ove godine doživeti pad od tri odsto, dok se brojne zemlje suočavaju sa najvećim ekonomskim problemima u poslednjih nekoliko decenija. Pad ekonomije je najgori od Velike depresije iz tridesetih godina prošlog veka, a pandemija je svet odvela u “krizu kakva nije postojala”.\nMMF očekuje se da će se globalni rast oporaviti za 5,8 odsto sledeće godine, ali samo ako se pandemija okonča u drugoj polovini 2020. Rast u razvijenim ekonomijama neće se vratiti na nivo od pre virusa do 2022. godine.\nUkoliko pandemija bude dugo trajala to će testirati sposobnosti vlada i centralnih banaka da kontrolišu krizu. Bez obzira na pravovremene mere, nijedna zemlja neće biti imuna na ekonomski pad.\nPad BDP Srbije tri odsto u 2020.\nMeđunarodni monetarni fond predviđa da će zbog globalne pandemije korona virusa BDP Srbije pasti ove godine za 3,0 odsto, ali da će 2021. godine ostvariti rast od 7,5 procenata. Evropu očekuje pad od 6,6%, a u evrozoni od 7,5%.\nMMF predviđa da će Slovenija imati ove godine pad od 8,0 odsto, a Hrvatska od 9,0 procenata. Duboku privrednu recesiju Fond očekuje u Grčkoj, od čak 10 procenata, Bugarskoj prognozira pad od 4,0, Rumuniji od 5,0, a Mađarskoj od 3,1 odsto.\nAmerička privreda će u 2020. godini pasti za 6,0 procenata, Italija će zabeležiti pad od 9,1 odsto, Francuska od 7,2, Nemačka 7,0, a Velika Britanija od 6,5 procenata.\nKad je reč o Srbiji i drugim procenama, inflacija će iznositi 1,4 posto ove godine, a dogodine će se vratiti na nivo od 1,9 procenata. MMF predviđa da će deficit bilansa tekućih plaćanja Srbije biti smanjen sa prošlogodišnjih minus 6,9 posto na minus 6,1 procenat ove godine, i da će nastaviti pad iduće godine na minus 5,5 odsto. Kada je reč o stopi nezaposlenosti, Fond prognozira da će ona porasti ove godine na 13,4 procenta, nakon čega će se 2021. spustiti na 13 odsto.\nAnketa PKS i USAID projekta: Mali biznis najviše brine kako da pokrije troškove\nKako pokriti osnovne troškove poslovanja i rešiti odlaganje i otkazivanje porudžbina, najveći su izazovi sa kojima se bore mala i srednja prreduzeća u Srbiji u uslovima poslovanja izmenjenim usled pandemije virusa, pokazala je anketa koju su sproveli Privredna komora Srbije i USAID-ov Projekat saradnje za ekonomski razvoj.\nAnketi je obuhvatila 806 mikro, malih i srednjih preduzeća. Prema rezultatima, male firme se bore da zaštite osetljivu likvidnost, a svaka druga smatra da ima prepolovljeni prihod, a svaka treća da može da se prilagodi poslovanju preko interneta.\nVećini kompanija pomoglo bi oslobađanje od plaćanja poreza i doprinosa. Ocenjujući intenzitet negativnih efekata, privrednici kažu da je najjači udar na poslovanje izazvalo odlaganje ili otkazivanje porudžbina (3,9 na skali od 1 do 5), nemogućnost pokrića osnovnih troškova poslovanja (3,7), ograničenja radnog vremena (3,7) kao i nemogućnost naplate potraživanja (3,7).\nAnketa je obuhvatila 806 mikro, malih i srednjih preduzeća koja imaju više od 45.000 zaposlenih.\nAktuelna situacija i nove mere povodom Corona virusa 06.05.2020.\nCorona virusdržavni paket pomoćinovčana pomoćpandemijaPrvi krediti Fonda za razvojsenat privrede srbijeSiniša Mali


LOKAL – Stranica 2062 – Glas Regije\nIzbori u Stanarima 1.februara 2015.\nDOBOJ – Centralna izborna komisija Bosne i Hercegovine na današnjoj sjednici donijela je odluku da se prvi izbori za odbornike u Skupštini opštine Stanari i načelnika Opštine Stanari održe, u nedjelju, 1. februara 2015. godine, javlja Anadolu Agency (AA).\nStanari Continue reading →\nEvakuisani radnici iz korita rijeke Bosne\nDOBOJ – Pet radnika dobojskog preduzeća “Trgotrans” jutros je evakuisano tokom radova na uređenju korita rijeke Bosne u dobojskom naselju Bare, zbog porasta vodostaja, javio je dopisnik Srne sa lica mjesta.\nAkciju spasavanja izveli su pripadnici Jedinice za podršku MUP-a Continue reading →\nOdržana Liga Šampiona u Šamcu\nŠAMAC – U organizaciji Karate saveza Đi Kaj Šoto Kan RS u Crkvini kod Šamca je završena “Liga šampiona RS” koja se održava na kraju godine.\nDomaćin je bio klub borilačkih sportova “Crkvina–Šamac”, a učešće je uzelo oko 400 takmičara Continue reading →\nZatvorena izložba “Radosti rađanja”\nTESLIĆ – Članovi Likovne grupe “Sretenje” održali su svoju 30. izložbu, ovaj put na temu “Radosti rađanja” u galeriji SPKD “Prosvjeta” u Tesliću, a time označili i jubilarnu desetogodišnjicu rada.\nU Likovnoj grupi “Sretenje” kažu da su se odlučili uraditi Continue reading →\nPromovisana zbirka “Šašave ljubavi”\nŠAMAC – Zbirka pjesama “Šašave ljubavi” Milene Drpe iz Modriče promovisana je u Šamcu, u organizaciji Književnog kluba “Savovanje”.\nDrpa, koja je porijeklom iz Slatine kod Šamca, poklonila je oko 100 knjiga šamačkoj Narodnoj biblioteci, koja je pretrpjela veliku štetu Continue reading →\n6. Decembra 2019., 12:26


U Bojniku održana sednica Skupštine – Info Centar Juga\nNa sednici Skupštine opštine Bojnik usvojeni su Izveštaj o izvršenju računa budžeta opštine Bojnik za period od 1.1. do 30. 09. 2019 godine, kao I Odluka o budžetu opštine za 2020. godinu.\nKako je rečeno Izveštaj o izvršenju računa budžeta pokazuje da je lokalna samouprava realizovala u prvih devet meseci ove godine brojne planirane aktivnosti koje se odnose na unapređenje infrastrukture na celokupnom području opštine, ali i opremanje buduće Industrijske zone u Kosančiću.\nU obrazloženju odluke o budžetu za narednu godinu predsednik opštine Bojnik Nebojša Nenadović naglasio je da je on projektovan u iznosu od 627 miliona dinara. Ukupni budžetski prihodi i primanja iznose 584 miliona i 562 hiljade dinara, a budžetski rashodi 627 miliona i 962 hiljade dinara. U strukturi prihoda najvažnije mesto zauzimaju tekući prihodi, donacije i sopstvena budžetska sredstva, a na rashodnoj strani na vrhu lestvice su stanovanje , urbanizam i prostorno planiranje.\nOdbornici su razmotrili i usvojili i izveštaj o realizaciji programa poslovanja sa finansijskim izveštajem Javnog preduzeća za vodosnabdevanje ,,Brestovac-Bojnik-Doljevac” sa sedištem u Bojniku za prvih devet meseci ove godine , kao i Program rada za 2020. godinu.Takođe usvojeni su I Programi poslovanja JP ,,Jedinstvo” za narednu godinu.


Stižu hladni dani, obavezno zaštitite voće - AgroSmart\nNa području Srbije jabuke se u zavisnosti od lokaliteta i sortimenta nalaze u fazi od punog cvetanja do precvetavanja (BBCH 65-69).\nU ovonedeljnoj laboratorijskoj analizi prezimelog lišća jabuke konstatovano je povećanje procenta dozrelosti pseudotecija prouzrokovača čađave pegavosti lista i krastavosti plodova jabuke (Venturia inaequalis) koji se kreće preko 40% u pojedinim regionima. Ovako visoki procenti dozrelosti pseudotecija ukazuju na sposobnost gljive da u uslovima padavina oslobađa veliki broj askospora.\nTokom poslednjih padavina registrovano je pomoću hvatača spora prisustvo askospora u jabučnjacima, što ukazuje na visok nivo prisustva infektivnog materijala u voćnjacima.\nUzimajući u obzir biologiju ovog patogena i najavljene padavine, od 16. aprila se prognozira intenzivno oslobađanje askospora i visok rizik od infekcija ovim patogenom.\nDani koji su pred nama su kritični u zaštiti jabuke od prouzrokovača čađave pegavosti lista i krastavosti plodova jabuke.\nS obzirom na najavljeni višednevni kišni period koji nosi rizik od infekcija i stalan prirast vegetativne mase jabuka preporučuje se primena sledeće kombinacije preparata:\nDelan 700-WG ili Fiesta (ditianon) 0,07% + Pyrus 400-SC ili Pehar (pirimetanil) 0,1%


pink.rs | Žene čine četvrtinu IT stručnjaka u Srbiji – VIŠE OD EVROPSKOG PROSEKA\nŽene čine četvrtinu IT stručnjaka u Srbiji – VIŠE OD EVROPSKOG PROSEKA\nŽene su 2020. činile 18,5 odsto IT stručnjaka zaposlenih u Evropskoj uniji. Njihov broj je od 2011. rastao brže nego broj muškaraca koji rade u tom sektoru, tako da se razlika smanjila za tri procentna poena.\nU Srbiji su 2020. žene činile 25 odsto IT stručnjaka, što je za 6,5 procentnih poena više nego 2011. godine.\nNajveći udeo žena među zaposlenima u IT sektoru 2020. imale su Bugarska (28,2 odsto), Grčka (26,5 odsto) i Rumunija (26,2 odsto), a najmanji Mađarska (12,3 odsto), Malta (11 odsto) i Češka (10,3 odsto).\nU 18 članica EU povećan je udeo žena među IT stručnjacima, a najveći rast je zabeležen u Grčkoj (7,5 odsto), Luksemburgu i Austriji (7,1 odsto).\nKada je u pitanju obrazovanje, Srbija ima najmanji procenat specijalista za ICT sa visokim obrazovanjem među zemljama van EU (57,4 odsto).\nVisoko obrazovanje ima većina IT stručnjaka u svim članicama EU osim u Italiji, gde je procenat visokoobrazovanih radnika u tom sektoru 39,6 odsto.\nUkupan broj specijalista ICT sa visokim obrazovanjem u EU povećan je od 2011. za 8,9 procentnih poena na 63,9 odsto.\nU Evropskoj uniji je tokom 2020. godine radilo oko 8,4 miliona specijalista ICT, čineći 4,3 odsto ukupne radne snage.\nU Srbiji IT stručnjaci čine 2,8 odsto radne snage, u Crnoj Gori 2,5 odsto, a u Severnoj Makedoniji 2,3 odsto.\nNajveći udeo IT stručnjaka među zaposlenima imaju Finska (7,6 odsto) i Švedska (7,5 odsto). Specijalisti ICT čine više od pet odsto zaposlenih u Estoniji, Luksemburgu, Holandiji, Irskoj i Danskoj.\nNajmanji udeo tih radnika u ukupnoj radnoj snazi imaju Grčka (dva odsto) i Rumunija (2,4 odsto).\nNajviše specijalista ICT radilo je u Nemačkoj, 1,9 miliona, što je više od petine zaposlenih u tom sektoru u celoj EU. Na drugom mestu je Francuska, sa 1,2 miliona IT stručnjaka, a na trćem Italija sa 0,8 miliona.\nBroj specijalista ICT u EU od 2011. do 2020. povećan je za 50,5 odsto, gotovo devet puta više nego što se povećao ukupan broj zaposlenih (5,5 odsto).\nUdeo ICT stručnjaka u ukupnoj radnoj snazi porastao je za 0,4 procentna poena u odnosu na 2019, a od 2011. je uvećan za 1,3 procentna poena.\nStopa rasta je, međutim, 2020. bila brža nego ranijih godina, što bi moglo da bude posledica ubrzanja digitalne transformacije koja je uticala na celu ekonomiju. Prosečna godišnja stopa rasta je tokom prethodne decenije bila 5,2 odsto, a između 2019. i 2020. godine 7,5 odsto.\nU izveštaju Eurostata se navodi da je stopa rasta zaposlenih IT stručnjaka bila konstantno viša nego stopa rasta ukupne zaposlenosti u EU i da globalna finansijska i ekonomska kriza nije uticala na broj specijalista ICT zaposlenih u EU.\nU svetu korona virusom zaraženo više od 118 MILIONA LJUDI: U Turskoj najveći broj novih slučajeva najveći od 6. januara\nCRNA STATISTIKA: U prethodna 24 sata od posledica korone preminulo više od 9.000 ljudi\nVučević: Dolazak stranih kompanija privredni bum za Novi Sad\nOdlične vesti: U SRBIJI DATO VIŠE OD 4 MILIONA DOZA VAKCINA PROTIV KORONE!\nDačić: U REZOLUCIJI EVROPSKOG PARLAMENTA ima materijalnih neistina